Arhiva vesti 14.08.2018 - Naslovi.net\nZašto zaposleni u Srbiji, kao u većini razvijenih zapadnoevropskih zemalja, ne dobijaju bruto platu? Da li je moguće da se zarade i kod nas isplaćuju radnicima u punom iznosu, a da onda oni sami odluče koliko će izdvajati za socijalno, a koliko za… »\nKamatica: Šta bi bilo kada bi poslodavci isplaćivali bruto platu?\nMilenković na sastanku u Vladi Srbije\nGradonačelnik Vranja Slobodan Milenković u Vladi Republike Srbije prisustvuje pripremnom sastanku o izgradnji stadiona u Vranju, objavio je zvanični gradski sajt. Tom prilikom biće predočena raspoloživa tehnička i imovinsko - pravna dokumentacija… »\nJugmedia: Gradonačelnik u Vladi Srbije na sastanku o izgradnji stadiona\nBivši agent CIA tražio od SAD da ga ne isporuče CG\nPodgorica -- Nakon što je crnogorsko tužilaštvo zatražilo hapšenje bivšeg operativca CIA Džozefa Asada nekadašnji agent odbacio je te optužbe. On je pozvao SAD da odbiju zahtev za njegovo izručenje. Crna Gora ga optužuje za učešće u… »\nPravda: Da li će Asad biti izručen Crnoj Gori?Nova ekonomija: Bivši agent CIA pozvao SAD da odbiju njegovo izručenje Crnoj Gorijoš 2 povezane


Pantenol & Science of aesthetic - Pantenol\nPantenol & Science of aesthetic\nGalenika sa ponosom obaveštava da je podržala treći Internacionalni kongres u oblasti estetske medicine pod imenom “Science of aesthetic”, koji je organizovan od strane Udruženja interdisciplinarne estetske i antiejdžing medicine Srbije (SESIAM). Kao najznačajniji skup ove vrste u regionu, kongres je okupio više od 500 učesnika i više od 30 domaćih i inostranih predavača, dok je moderator kongresa bio eminenti prof. dr Sebastian Cotofana.\nUtiske sa Kongresa mogli ste videti na videu iznad. Galenika je učesnicima kongresa omogućila da se kroz zabavu i edukaciju upoznaju sa karakteristikama najnovijeg Pantenol proizvoda – Pantenol penom, kao i da se uvere u delotvornost ostalih dobro poznatih Pantenol i Chymoral proizvoda.\nGalenika je organizovala i edukativnu panel diskusiju na temu “Affordable Skincare After Treatment”, na kome su učestvovali dr Kristina Davidović, dr Marija Tubić i dr Gorana Bijelić.\nDrago nam je da je naša kompanija podržala održavanje ovakvog skupa u Srbiji, i pomogne da beogradski kongres estetske i antiejdžing medicine okupi i edukuje najeminentnije doktore i udruženja iz ove oblasti u regionu.


EXIT: Rok giganti The Cure ulaze u Rokenrol dvoranu slavnih\nTanjug 13. decembra 2018. 18:16\nNOVI SAD – Jedan od najznačajnijih bendova svih vremena The Cure, u godini kada obeležavaju 40 godina besprekorne karijere, biće primljeni u Rokenrol dvoranu slavnih, saopštili su organizatori EXIT festivala, na koji 2019. na Petrovaradin dolazi upravo The Cure.\nUlazak u Dvoranu slavnih ultimativno je priznanje za muzičare, smatra se prestižom i još jednom potvrdom veličine umetnika, a ove godine prvi put u istoriji u odabiru muzičara učestvovala je i publika glasanjem.\nNa ceremoniji dodele najvažnijeg rok priznanja na svetu, koja će 29. marta 2019. biti održana u Barkli centru u Njujorku, pored sastava The Cure, čast će biti odata i sastavima Radiohead, Roxy Music (uključujući i Brajana Ena), Def Leppard, the Zombies, kao i pevačicama Janet Jackson i Stevie Nicks.\nPobednici u „klasi 2019. godine“, bili su u konkurenciji sa izvođačima kao što su Rage Against the Maćine, Kraftwerk i drugi. Pravilo nalaže da mora da prođe 25 godina od izdanja prvog albuma, a The Cure su debitovali sa izdanjem „Three Imaginary Boys“ 1979. godine, pa su pravo na mesto u poznatoj Rokenrol dvorani slavnih stekli još 2004. godine, dok je zvanična nominacija usledila 2012. godine.\nNakon što su ove godine rasprodali Hajd park za 65.000 posetilaca u Londonu, The Cure će sledeće godine biti apsolutni hedlajneri najvećih i najvažnijih evropskih festivala, te su karte prvih objavljenih datuma za 2019. planule u rekordnom roku.\nNa lično insistiranje benda EXIT se našao na listi za njihovu turneju 2019, pa će na zadovoljstvo domaće publike, kao i gostiju iz celog sveta, The Cure prvi put u Srbiji nastupiti 4. jula na Petrovaradinskoj tvrđavi.


Novi Sad, 12. oktobar 2018. - Zamenik pokrajinskog sekretara za privredu i turizam, mr Pavle Počuč, učestvovao je na jučerašnjem otvaranju manifestacije ,,Dani socijalnog preduzetništva u Novom Sadu“ i tom prilikom govorio o društvenom preduzetništvu, tačnije o mogućnostima razvoja socijalne ekonomije u Srbiji i AP Vojvodini. Ova dvodnevna manifestacija se održava na Ekonomskom fakultetu u Novom Sadu, u organizaciji Klastera socijalnog preduzetništva Vojvodine – KASPEV.\nPočuč je studente upoznao sa svim segmentima alternativne ekonomije, odnosno socijalnog preduzetnistva, o samoj definiciji, istorijatu, trenutnom stanju socijalnog preduzetništva u Srbiji, kao i o problemima koji nastaju i merama podrške i podsticaja namenjenim ovoj oblasti, definisanih od strane Pokrajinske vlade i Pokrajinskog sekretarijata za privredu i turizam.\n„Nismo slučajno danas ovde na Ekonomskom fakultetu, jer upravo ste vi, studenti, budući nosioci upravljanja socijalnim preduzećima, širom naše zemlje. Ukoliko posedujete senzibilitet ka ranjivim i marginalizovanim društvenim kategorijama, zasigurno imate održivu biznis ideju i želite da menjate društvo na bolje. Sve to jeste preduslov da postanete uspešni socijalni preduzetnici“, rekao je zamenik Počuč.


OSLOBOĐEN VLASNIK TURISTIČKE AGENCIJE "KONTE": Apelacioni sud doneo pravosnažnu presudu u slučaju Želimira Šimprage | Novosti.RS\nOSLOBOĐEN VLASNIK TURISTIČKE AGENCIJE "KONTE": Apelacioni sud doneo pravosnažnu presudu u slučaju Želimira Šimprage\n22. 11. 2020. u 16:48\nAPELACIONI sud u Beogradu pravosnažno je oslobodio Želimira Šimpragu, direktora i vlasnika turističke agencije "Konte", krivične odgovornosti, odnosno optužbi da je namerno, preko te firme, 2010. godine oštetio više desetina građana za više od osam miliona dinara i 49.000 evra, kako bi sebi pribavio korist.\nTime je, ovom presudom, odbijena žalba tužioca i potvrđena presuda Višeg suda u Beogradu, kojom je Šimpraga po drugi put oslobođen optužbe, jer nije dokazano da je izvršio krivično delo zloupotreba položaja odgovornog lica. Oštećeni građani su, radi ostvarivanja svojih imovinsko-pravnih zahteva, upućeni na parnicu.\nŠimpragu je, podsetimo, tužilaštvo teretilo da je od 1. januara do 14. jula 2010. iskoristio svoj položaj i sebi pribavio novac na štetu građana, prikrivajući da je agencija prezadužena i da se novac uplaćen za aranžmane ne uplaćuje na račune inostranih partnera.\nPo mišljenju Apelacionog suda, međutim, prvostepeni sud je pravilno Šimpragu oslobodio optužbe, s obzirom na to da nije dokazano da je izvršio ovo krivično delo.\nApelacioni sud je ukazao da se "prema pravilnom uverenju prvostepenog suda, ovde radi o građansko-pravnom odnosu, a u ovom krivičnom postupku nije dokazano da je okrivljeni sebi pribavio imovinsku korist, niti da je imao nameru da sebi pribavi imovinsku korist da bi obmanuo klijente".\nTokom krivičnog postupka ispitani su i mnogobrojni svedoci - oštećeni građani, koji su platili turističke aranžmane, a Šimpraga nije osporio da su ih svi oni i uplatili kako su to opisali, niti je osporio da mnogobrojni oštećeni nisu iskoristili svoje uplaćene aranžmane.\nTada okrivljeni objasnio je i da je do konkretnog problema došlo zbog neuobičajenog ponašanja ino partnera, te da je on, da nije bio pritvoren, mogao da ispuni sve svoje obaveze, a to je potvrđeno i nalazom i mišljenjem sudskih veštaka.\nDodao je i da je utvrđeno da je njegovo privredno društvo imalo potencijal u nerealizovanim čekovima, te da je realno moglo ispuniti sve obaveze prema ino partnerima da nije bilo prekida rada agencije.\nPri tome, kako navodi sud, "klijentima su izdavane priznanice, fiskalni računi, vaučeri, što u sklopu sa napred iznetim ukazuje da okrivljeni očigledno ništa nije skrivao, niti negirao svoju obavezu prema građanima".\nPODSETIMO, nakon što je Želimir Šimpraga bio uhapšen 2010. godine, njegovoj agenciji je oduzeta dozvola za rad. Mediji su tada pisali da je agencija, navodno, oštetila više od 100 građana.\nturističke agencije Želimir Šimpraga agencija "Konte" prevareni turisti\nDržava prihvata kriminalna ponašanja vlasnika firmi? Očigledna prevara poverilaca, a oslobođen??? Firme i fizička lica nisu zaštićeni od prevaranata u poslovanju, niko ne garantuje da će neko platiti ugovornu ovbavezu? Mnoge firme su propale zbog nemogućnosti da naplate potraživanja, a vlasnici dužničkih firmi prebogati i otvaraju nove firme, bez problema??? Rešenje je da se za dugove zadužuju poslovne banke, koje će objaviti kakva je likvidnost klijenta i zatvoriti račun koji je prekoračen


Visente del Boske - Blic Sport\n“PONAŠAO SE UGLAVNOM REGULARNO - NEKAD LOŠE, NEKADA VRLO LOŠE!” Bivši trener Reala i selektor Španije: Ne volim ga... NIKAD GA NE BIH DOVEO!\nProslavljeni španski fudbalski trener Visente del Boske rekao je da bi za špansku Primeru bilo dobro da se napadač Pari Sen Žermena Nejmar vratio u Barselonu, ali da ga on nikada ne bi doveo u klub.\nFINALE LIGE ŠAMPIONA Del Boske: Salah neće pomoći Liverpulu, biće 4:1 za Real\nŠpanski trofejni trener Visente del Boske izjavio je da ni Mohamed Salah neće pomoći Liverpulu da izbegne poraz od njegovog bivšeg kluba Reala u finalu Lige šampiona, i prognozirao je rezultat 4:1 za aktuelnog šampiona Evrope.\nŠpanski trener Visente del Boske istakao je da ne žali zbog odluke da napusti funkciju selektora "crvene furije" posle osam godina.\nVREME ZA NOVI POČETAK Del Boske nije više selektor Španije\nSelektor Španije Visente del Boske saopštio je da je napustio tu fudbalsku reprezentaciju, koja na turniru u Francuskoj nije uspela da odbrani titulu evropskog šampiona.\nDel Boske o krahu Španije: Ne smemo da se krijemo već da se časno suočimo sa porazom\nSelektor fudbalske reprezentacije Španije Visente del Boske rekao je da njegov tim mora časno da se suoči sa porazom.\nOGLASIO SE DEL BOSKE Evo šta je rekao o De Heinoj umešanosti u seks skandal\nSelektor Španije Visente del Boske stao je u odbranu Davida De Hee, koji se sumnjiči za umešanost u dečiju prostituciju.\nOSVEŽENA FURIJA Španci bez Košte, Mate i Toresa na EURO2016\nSelektor reprezentacije Španije Visente del Boske saopštio je spisak od 25 igrača koji će na šampionatu Evrope u Francuskoj braniti titulu, na kojem očekivano nema povređenog Dijega Košte, ali veliko iznenađenje predstavlja izostanak poziva Huanu Mati.\nPAZI, SUDIJA Linijski arbitar oborio vremešnog Del Boskea /VIDEO/\nMala nezgoda obeležila je prijateljski meč Italija - Španija (1:1) u Udinama.\nDel Boske: Ne vidim sebe na klupi Španije na SP u Rusiji\nSelektor fudbalske reprezentacije Španije Vinsent Del Boske rekao je da ne očekuje da će biti na klupi te selekcije na Svetskom prvenstvu 2018. godine u Rusiji.\nTITULA, PA ODLAZAK Del Boske napušta Španiju posle EURO 2016.\nSelektor fudbalske reprezentacije Španije Visente Del Boske objavio je da će se posle Evropskog prvenstva naredne godine povući sa klupe.\nDel Boske: Ljudski životu su važniji od fudbala\nSelektor fudbalske reprezentaciej Španije Visente Del Boske rekao je da je igračima teško palo otkazivanje prijateljske utakmice sa Belgijom u Briselu zbog opasnosti od terorističkog napada, ali da su ljudski životi iznad svega.\nDel Boske nagovestio da će ostati na kormilu Španije\nSelektor fudbalske reprezentacije Španije Visente, Del Boske, nagovestio je mogućnost da ostane na tom mestu i posle prvenstva Evrope 2016, pod uslovom da se tim, kako se očekuje, kvalifikuje za to takmičenje.\nŠpanija bez Ramosa\nKapiten madridskog Reala Serhio Ramos zbog povrede ramena otpao je sa spiska reprezentacije Španije za utakmice protiv Luksemburga i Ukrajine u kvalifikacijama za Evropsko prvenstvo.\nDijego Košta izostavljen iz reprezentacije Španije\nFudbaler Čelsija Dijego Košta izostavljen je sa spiska reprezentativaca Španije za predstojeće kvalifikacione utakmice za Evropsko prvenstvo u Francuskoj 2016..\nDel Boske: De Hea mora da brani da bih ga vodio na EP\nSelektor fudbalske reprezentacije Španije Visente del Boske rekao je da će mu biti teško da uvrsti Davida de Heu u tim za Evropsko prvenstvo ako ovaj golman ne bude počeo redovno da igra u Mančester junajtedu.\nDel Boske nezadovoljan kalendarom Primere\nSelektor španske fudbalske reprezentacije Visente del Boske nezadovoljan je odlukom da se poslednje kolo Primere pomeri za nedelju dana, jer će se tako skratiti vreme priprema za šampionat Evrope u Francuskoj 2016.\nKošta izostavljen sa Del Boskeovog spiska\nNapadač Čelsija Dijego Košta nije uvršten na spisak reprezentacije Španije za prjateljski meč protiv Kostarike 11. juna i za kvalifikacionu utakmicu šampionata Evrope protiv Belorusije tri dana kasnije.\nDel Boske: Dani španske slave nisu daleko, iako se "love" greške posle Mundijala\nSelektor španske fudbalske reprezentacije Visente Del Boske smatra da njegov tim nije daleko od forme iz perioda od 2008. do 2012. kada je Španija osvojila dve titule prvaka Evrope i Mundijal.\nDel Boske: Vilja može da se vrati, zaslužio je 100. meč\nReprezentativna karijera Davida Vilje nije završena i on bi mogao da se vrati u nacionalni tim, rekao je selektor fudbalske reprezentacije Španije Visente del Boske.\nDijego Košta ponovo otkazao Španiji\nFudbaler Čelsija Dijego Košta zbog povrede otkazao je poziv selektoru Španije Visenteu del Boskeu za utakmicu protiv Ukrajine u kvalifikacijama za Evropsko prvenstvo i prijateljski meč protiv Holandije.\nDijego Košta se vratio u tim Španije\nSelektor reprezentacije Španije Visente del Boske pozvao je u tim fudbalera Čelsija, Dijega Koštu za predstojeće utakmice protiv Ukrajine i Holandije, saopštio je Fudbalski savez Španije.\nDel Boske: Barselona favorit u El Klasiku\nSelektor fudbalske reprezentacije Španije Visente del Boske rekao je da je Barselona favorit protiv madridskog Reala u predstojećem "El Klasiku".\nVilja: Kada bi me pozvao Del Boske, došao bih plivajući\nNajbolji strelac u istoriji fudbalske reprezentacije Španije David Vilja, trenutno član američkog Njujork Sitija, rekao je da bi "preplivao Atlantik" kada bi ponovo dobio poziv selektora.\nDel Boske: Potrebna nam je pomoć navijača da bismo pobedili Ukrajinu\nSelektor fudbalske reprezentacije Španije Visente del Boske pozvao je navijače da podrže nacionalni tim u borbi za plasman na Evropsko prvenstvo 2016. godine.\nDel Boske u dobroj atmorsferi dočekuje 2015. godinu\nSelektor fudbalske reprezentacije Španije Visente del Boske rekao je da je optimista u pogledu rezultata u sledećoj godini i da je cilj ekipe da se plasira na Evropsko prvenstvo 2016. godine u Francuskoj.


subota, 24. mar 2018, 11:30\nKako najlakše stići do prestižnih univerziteta u svetu, kome idu njihove stipendije i šta je sve ponuđeno studentima u Srbiji na 15. Sajmu obrazovanja "EDUfair", nedavno održanom u Beogradu, jedna je od tema Magazina Srbija na vezi.\nGost emisije, Aleksandra Drecun, predsednik UO "Harvard kluba Srbije", govori o konkursu koji su raspisali za stipendije najboljim studentima završne godine univerziteta u Srbiji, a prvi put konkurs je otvoren i za studente iz Srbije na ovom univerzitetu.\n"Olakšati studiranje i ostvarivanje najviših profesionalnih ciljeva, naš je zadatak", ističe Aleksandra Drecun, a u emisiji otkriva i šta su danas aktivnosti bivših studenata ovog prestižnog američkog univerziteta, i kako funkcioniše njihova mreža u celom svetu.\nOd našeg dopisnika iz Toronta, Branke Dikanović Trbojević saznajemo za pobedu srpskog filma "Zlogonje" ili "Lov na vešticu", na Internacionalnom festivalu TIFF u Torontu. Prikazano je više od sto filmova iz 40 zemalja, a naš film na srpskom jeziku, titlovan na engleski, rediteljski debi Raška Miljkovića, proglašen je za najbolji film Festivala. Priča o životu sa hendikepom, drugarstvu i odrastanju, film o deci, za decu i odrasle. Ekskluzivno iz Toronta za emisiju govore: reditelj, producent i glavni glumac - dečak Mihajlo Milović.\nU godini kada obeležavamo 60 godina postojanja TV Beograd, pokrenuli smo RTS Planetu, multimedijsku platformu koja je dostupna svim korisnicima interneta u Srbiji i širom sveta, i nudi mogućnost praćenja 11 TV i 4 radijska kanala uživo, televizijske i radijske emisije iz Programskog arhiva RTS-a, kao i fonogramska izdanja PGP-a. Šta su još\npogodnosti praćenja programa preko RTS Planete, govoriće Tatjana Ćitić, pomoćnik izvršnog direktora za razvoj i nove poslove.\nOperske dive, sestre, Ljiljana Jovanović i Biljana Stafanson, ekskluzivno u ovoj emisiji, uz klavirsku pratnju Nevene Živković, izvešće pesme sa švedskog dvora, kompozicije članova kraljevske porodice.\nJovan Maljoković sa svojim bendom, "Jovan Maljoković bend" predstaviće muziku i pesme sa novog CD-a u izdanju PGP RTS-a.


IZMET PADAO S NEBA: Avion ispraznio toalete tačno iznad kruzera, 23 osobe povređene na brodu! (VIDEO) | Dnevno24\nNeočekivana situacija na brodu koji plovi ka Havajima. Uprkos propisima, mnoge azijske avio-kompanije nastavljaju da prosipaju avio-otpad tokom leta iznad Tihog okeana, a ponekad čak i tokom letova iznad kopna.\nU decembru 2016. godine Nacionalni zeleni sud (NGT) Indije je odredio novčanu kaznu od 50.000 dolara avio kopanijama koje prazne taolete u vazdhu, nakon što je Delhi više puta bio pogođen “plavim ledom”.\n“North Pacific Cruise Lines” koji poseduje kruzer “Lady of the Pacific” je potvrdio da neće podneti tužbu protiv tajvanske avio kompanije. Prema međunarodnom zakonu, odlaganje toaletnog otpada sa neba je nezakonito.


Aerodrom Mazar-i-Sharif u Sjevernom Afganistanu (Foto: Maxar Technologies/Handout via Reuters).\nDržavni sekretar SAD Antony Blinken pozvao je talibane da omoguće čarter avionima da polete iz Afganistana. U tim avionima su Amerikanci i Avganistanci koji već danima stoje zaglavljeni na aerodromu Mazar-i-Sharif.\n"Za sada talibani ne dozvoljavaju polijetanje čarter letova. Tvrde da neki od putnika nemaju potrebnu dokumentaciju", rekao je Blinken tokom konferencije za novinare s njemačkim ministrom vanjskih poslova Heikom Maasom u zračnoj bazi Ramstein u Njemačkoj.\nAntony Blinken i Heiko Maas tokom konferencije za novinare u bazi Ramstein u Njemačkoj, 8. septembar 2021.\n"Zaključak je da ti čarter letovi moraju imati mogućnost polaska. I mi ćemo raditi svaki dan kako bismo bili sigurni da su u mogućnosti to učiniti", rekao je visoki američki diplomata.\nNeki, međutim, tvrde da su američki državljani i Afganistanci zaglavljeni na aerodromu jer State Dpratment ne radi dovoljno brzo kako bi omogućio njihov polazak.\n"Jako sam frustriran, čak i bijesan zbog toga što naša vlada odugovlači posao. Tražićemo odgovornost birokrata čijom su zaslugom ljudi ostali zaglavljeni", napisao demokratski senator Richard Blumenthal Twitteru.\nU Bijeloj kući, na pitanje kako bi SAD mogle pritisnuti talibane da učine više, zvaničnici su priznali ograničenja.\n"Nemamo ulogu u sprječavanju polijetanja letova. Nismo na terenu", rekla je press sekretarica Bijele kuće Jen Psaki tokom brifinga u srijedu.\nOna je rekla da u avionima može biti nekolicina Amerikanaca, zajedno s nekoliko stotina drugih koji nisu identificirani ili provjereni, a postoji i "fundamentalno pitanje" o tome gdje će sletjeti.\n"Hoćemo li dopustiti avionu sa stotinama ljudi da ne znamo ko su oni, ne znamo koji su sigurnosni protokoli uspostavljeni, da sleti u američku vojnu bazu?", upitala je Psaki.\nWashington radi s međunarodnim partnerima na povećanju pritisaka na talibane da ispune svoje obećanje da će omogućiti siguran prolaz i slobodu putovanja svima koji odluče napustiti Afganistan.\nSjedinjene Države su također u direktnom kontaktu s pojedincima i talibanima kako bi olakšale prekogranično putovanje, navodi State Department.\nUN procjenjuje da oko 18 miliona Afganistanaca trenutno nema hranu, vodu za piće, medicinsku negu i da je pomoć potrebna, i traže stotine miliona dolara pomoći.\nZvaničnici 22 zemlje, NATO, EU i UN razgovarali su dan pošto su talibani objavili sastav nove vlade na čelu sa Mulom Hasanom Akundom, bliskim saradnikom preminulog osnivača talibana Mule Omara.\nU novoj vladi je i Sirahudin Hakani, kao ministar unutrašnjih poslova. On je na čelu organizacije Hakani mreža, koju SAD smatraju terorističkom organizacijom.\nNemački mjinistar Heiko Mass ocijenio je da "sastav vlade u kojoj ne učestvuju druge grupe, kao i nasilje protiv demonstranata koji protestuju protiv režima, nisu dobar znak". Talibani su u utorak nasilno razbili demonstracije u Kabulu, a tukli su u žene.\nI za Blinkena je problematičan izostanak drugih grupa u talibanskoj vladi, a napominje da legitimitet i podršku tek treba da steknu.\n"Odnosi talibanske vlade sa nama i ostatkom međunarodne zajedince zavisiće od poteza koje bude povlačila u narednim mjesecima", kaže Blinken, dok Bijela kuća dodaje da nije dala legitimitet talibanskoj vladi.


MANDARIĆ KUPIO BANJALUČKO PREDUZEĆE "RB NEKRETNINE" Vratio se iz Amerike, planira ozbiljne investicije u BiH i Sloveniji - Biznis.rs - Vodeći poslovni portal\nBiznisBolji posaoHi-techLifestyleRegionVesti 15.10.20. 15:52 Julijana Vincan 1\nSrpski biznismen i multimilioner iz Amerike, Milan Mandarić, kupio je banjalučko preduzeće RB Nekretnine, sa kojim planira investicije u BiH i u Sloveniji.U Službenom glasniku...\nSrpski biznismen i multimilioner iz Amerike, Milan Mandarić, kupio je banjalučko preduzeće RB Nekretnine, sa kojim planira investicije u BiH i u Sloveniji.\nU Službenom glasniku Republike Srpske navodi se da je Mandarić postao pun vlasnik preduzeća čiji je osnivački kapital 5.000 KM.\nObogatio se u SAD kroz proizvodnju elektronskih čipova za računare i ovo mu je drugi put da se vraća na tržište Republike Srpske. Bio je sa Majklom Đorđevićem suvlasnik Banke jugoistočne Evrope, koja je 2002. godine kupila Razvojnu banku Banja Luka.\nZajedno su u međuvremenu 2005. godine banku prodali Novoj ljubljanskoj banci za 50 miliona KM. Nakon toga je ona preimenovana u NLB Razvojnu banku. Kasnije, 2008. godine, Komisija za reviziju privatizacije zaključila je da je prodaja državnog kapitala u Ravojnoj banci vršena mimo zakona.\nCapital piše i da je Mandarić u fudbal uložio deo svog bogatstva, koje je pre nekoliko godina bilo oko dve milijarde funti.\nNaime, bio je vlasnik engleskih klubova Portsmout i Lester, belgijskog kluba Charleroi i fudbalskog kluba Nice iz Francuske, a 2015. godine je za četiri miliona evra kupio slovenačku Olimpiju.\nHappy Birthday Milan Mandaric @SWFC 🔵⚪🔵⚪ Kept his promise & gave the club stability 👏🏻👏🏻👏🏻👏🏻 pic.twitter.com/kaxsiJEUee\n— Louis Paul Shackshaft ⚽ (@LouisShackshaft) September 5, 2015\nMandarić je rođen u Lici u Hrvatskoj, a odrastao u Novom Sadu gde je od oca nasledio privatni biznis. Srbiju je napustio 1969. godine i otišao u SAD.\nTamo je osnovao firmu Lika Corporation i investirao u proizvodnju računarskih komponenti. To se pokazalo kao odličan poslovni potez koji će mu kasnije doneti milione dolara.\nMnogi ga smatraju jednim od osnivača Sicilijumske doline, u kojoj je danas smešteno na hiljade kompanija iz oblasti informacionih tehnologija, među kojima su i Google, Apple, Yahoo i drugi.\nOsamdesetih godina u San Hozeu je osnovao kompaniju Sanmina, koja sada u više od 20 država zapošljava više od 40.000 radnika.\nHABITAT LINE KUPIO NEKRETNINE IZ STEČAJA Poslovni… Beogradski Habitat line za više od 36 miliona dinara kupio je nekretnine…\nMK GROUP ŠIRI SVOJE POSLOVANJE U SLOVENIJI Miodrag… Vlasnik “MK Group” Miodrag Kostić kupio je još jednu kompaniju…\nTRAMP SE VRATIO NA RADNO MESTO Američki predsednik u… Američki predsednik Donald Tramp (Donald Trump) u sredu je ušao…\nBIZNIS198 BOGATSTVO11 BOLJI POSAO15 ELEKTRONSKI ČIPOVI1 MILAN MANDARIĆ1 MULTIMILIONER1 NEKRETNINE73 SJEDINJENE AMERIČKE DRŽAVE97 SRBIJA1550


JsdGDJ3K3J | ForTheWin\nPrethodnih godina se mnogo pričalo i pisalo o ukidanju pečata, naročito u IT delu naše poslovne zajednice. Jedan deo argumenata je svakako na mestu i tiče se nepotrebnog komplikovanja poslovanja. Drugi se odnosi na dokumentaciju koju dobijamo od drugih strana, a koja...\nOve godine se navršava 20 godina od trenutka kada je prvi sajt Vlade ugledao svetlost dana, a pre nekoliko dana, imali smo prilike da se upoznamo sa najnovijom iteracijom, četvrtom do sada. U okviru sadržaja novog sajta, mogu se pronaći arhivske verzije svih...\nAko ste gledali Gladijator sigurno se sećate scene kada Rasel Krou kao Maksimus Decimus Meridijus, nakon borbe u areni, Marku Aureliju Komodu (koga tumači Hoakin Feniks) kaže ko je i šta je. Maksimus je izmišljena ličnost… Rimski vojskovođa koji je živeo u Španiji a...\nOd pre nekoliko dana i otvoren je lokalni srpski Coca-Cola Journey sajt. U pitanju je digitalni magazin u okviru koga će kompanija Coca-Cola stvarati i promovisati zanimljive sadržaje. Tamo već sada možete pronaći mnoge sjajne priče, a sigurno je da će ih biti sve...\nNa tržištu mobilnih telefona, godinama unazad, nekoliko brendova se bori za primat u premium sektoru. To je i razumljivo – cena uređaja i novac koji kasnije korisnik ostavi kupujući dodatke i trošeći na aplikacije je izuzetno primamljivo. I tu je podela negde manje...


Dali ste svoj sud o selektoru – Srbija je u velikom problemu - Sputnjik Srbija\n03:32 24 Januar 2021\n16:12 29.12.2020 (osveženo 16:20 29.12.2020) Preuzmite kraći link\nAko je verovati vašim odgovorima – takav ne postoji, što je bila jedna od opcija u anketi gde su kao kandidati predloženi Dragan Stojković Piksi, Veljko Paunović, Vladan Milojević, Nenad Lalatović, Savo Milošević i Slaviša Jokanović.\nOd 1.292 odgovora na pitanje „Koji selektor bi sigurno odveo Srbiju na Svetsko prvenstvo u Kataru 2022. godine?“ 53 odsto je bilo za opciju da – takav ne postoji.\nPiksi, fudbalska legenda, nekadašnji funkcioner i sadašnji nezaposleni trener je dobio 18,7 odsto glasova, a za njim je Paunović, menadžer engleskog Redinga i trofejni selektor mlade reprezentacije Srbije sa 11,8 odsto.\nTreći izbor je Vladan Milojević, bivši trener Crvene zvezde sa 6,1 odsto, a sledi trener Vojvodine Nenad Lalatović sa 4,1 odsto.\nNa začelju je tandem bivših fudbalera, trenera i legendi Partizana – Savo Milošević je dobio 3,3 odsto glasova, a Slaviša Jokanović 3,0 odsto.\nSva ta imena su provejavala u javnosti od momenta kada je Tumbaković završio svoj mandat u Fudbalskom savezu Srbije, kada je rečeno da je potpredsednik tog tela Marko Pantelić zadužen za razgovore sa potencijalnim naslednicima.\nPiksi je kao prvi pik bio tema i pre utakmica sa Norveškom i Škotskom u baražu za plasman na Evropsko prvenstvo, koje su okončane neuspehom i potonjom smenom Tumbakovića, shodno čemu je peta Zvezdina zvezda ponovo izletela u prvi plan.\nPojavio se Stojković iznenada u Srbiji, na otvaranju japanske fabrike guma u društvu državnog vrha Srbije što je prihvaćeno kao znak da bi uskoro mogao da dobije prvi posao posle odlaska iz Kine, od koga i dalje zarađuje.\nU svetlu tih spekulacija se samo jednom obratio javnosti i istakao da „treba svi da ga žele“ na selektorskoj poziciji, a to je znak za ostvarenje jednog oblika famoznog „društvenog konsenzusa“ u čemu značajnu reč imaju organizovane grupe navijača Crvene zvezde, sa kojim Stojković već ima istoriju prožetu neprijateljskim tonovima.\nKonsenzus, bar u Srbiji, postoji oko Veljka Paunovića, gospodina u svetu fudbala koji je ovoj zemlji doneo naslov šampiona sveta, sa igračima mlađim od 21 godine na Novom Zelandu pre pet godina.\nSrpski trener Veljko Paunović\nMomci sa kojima se tada popeo na krov Evrope bi u narednom periodu trebalo da budu okosnica nacionalnog tima, ali je sasvim jasno i da aktuelni menadžer Redinga ima lošu istoriju, sa još jednom jakom institucijom – Fudbalskim savezom Srbije.\nVladan Milojević nema te probleme – treći je u pitanju i ima ime i prezime. Navodno Milojević ne želi da sarađuje sa Vladimirom Matijaševićem, sportskim direktorom reprezentacije sa kojim je ne tako davno sarađivao u Čukaričkom, a i pod čvrstim je ugovorom sa arapskim novcem.\nIme Nenada Lalatovića se pojavilo u svetlu previranja u Vojvodini, klubu kome je ove godine doneo trofej u Kupu Srbije.\nŽivopisna ličnost poput bivšeg kapitena Crvene zvezde ima običaj da u poslednje vreme govori o svojoj baštini u novosadskom klubu, provejava misao o odlasku, a takođe zbog bliskosti vrhu vlasti, Lalatović je uvek u pričama o nekakvim pozicijama.\nZa kraj, Vladimir Ivić i Slaviša Jokanović, mladi treneri ekstremnog talenta sa zajedničkim iskustvom katastrofe u Votfordu, izvesno je da ne bi želeli da stavljaju na kocku svoj renome za stvar u koju se ne veruje – plasman na Svetsko prvenstvo.\nSrpski trener Slaviša Jokanović\nSkupština Fudbalskog saveza Srbije bi u martu trebalo da pruži odgovore na sva pitanja, najkasnije, ali bi nekakva brža odluka, pa i za vreme praznika, donela utisak da će se možda, nekako, čudom, desiti da za dve godine slušamo himnu Srbije na jednoj od dve najveće sportske smotre sveta.


Zauzet aerodrom u Alma Ati, haos u Kazahstanu\nPolicija je takođe pozvala stanovnike Alma Ate da ostanu mirni i pruže pomoć organima reda u uspostavljanju ustavnog poretka i javne bezbednosti.\nTerorističke bande su zauzele aerodrom, zaplenile su pet aviona, uključujući I strane avione u Alma Ati, saopštio je ranije danas predsednik Tokajev, prenosi TASS.\nOn je rekao da je grad izložen napadima, razaranjima i vandalizmu, da su stanovnici Alma Ate postali žrtve napada terorista i bandita i da je slična situacija i u nekim drugim kazahstanskim gradovima, gde, kako je naveo, ''terorističke bande zauzimaju infrastrukturne objekte''.\n- Terorističke bande se trenutno bore sa jedinicama Vazdušno-desantnih snaga Ministarstva odbrane - saopštio je kazahstanski predsednik.\nTokajev je poručio da članovi Saveta bezbednosti zemlje moraju da preduzmu sve moguće mere kako bi zaštitili državu od spoljne pretnje.\nOn je danas izjavio i da je preuzeo ulogu predsedavajućeg Savetu bezbednosti od bivšeg lidera Nursultana Nazarbajeva i obećao da će odgovoriti "maksimalno žestoko" na nasilne proteste.\nFoto: Фото: AP Photo/Vladimir Tretyakov\nProtesti u Alma Ati su počeli u nedelju u provinciji Mangistau, koja proizvodi naftu na zapadu Kazahstana, nakon ukidanja propisa kojim je bila ograničena cena tečnog naftnog gasa, popularnog goriva za automobile, posle čega se cena goriva povećala za više od 100 odsto.\nTokajev je u utorak uveo dvonedeljno vanredno stanje u oblasti Mangistau i Almati zbog nerada u zemlji.\nPREDSEDNIK KAZAHSTANA TRAŽI POMOĆ RUSIJE: Obratio se vojnom savezu koji predvodi Moskva\n05. 01. 2022. u 19:59\nRUSKE OPTUŽBE DA SU SAD IZAZVALE NEMIRE SU LAŽ: Bela kuća poziva na smirenost i uzdržanost u Kazahstanu\n05. 01. 2022. u 19:47\nSITUACIJA U KAZAHSTANU SE OTRGLA KONTROLI: Jurišaju na zgrade policije, bezbednjaci pružaju otpor (FOTO)\n05. 01. 2022. u 19:37\nLUKAŠENKO HITNO ZVAO PUTINA ZBOG KAZAHSTANA: Nastavlja se haos u centralnoj Aziji, Tokajev neće popustiti\n05. 01. 2022. u 17:48\nKazahstan Alma Ata aerodrom Kasim Žomart Tokajev protesti u Kazahstanu


Čeferin je rekao da neće dopustiti stvaranje zatvorene superlige i da 'novac nema vlast' (EPA)\n“Ove su promjene bitne ako želimo vratiti naš imidž, kredibilitet i ojačati naš legitimitet. Ovo je neophodan korak kako bismo bili spokojni i stabilni”, kazao je Čeferin tokom izlaganja u Helsinkiju.\nNeke od ključnih tačaka reformi jesu ograničenje mandata za predsjednika UEFA-e i članove Izvršnog odbora, koji mogu obavljati funkcije u najviše tri mandata po četiri godine, kandidati za izbor u Izvršni komitet moraju imati aktivnu ulogu u svojim nacionalnim savezima, davanja dva mjesta u Izvršnom komitetu predstavnicima Asocijacije evropskih klubova…\nSvaka od 55 članica UEFA-e dobit će od ove asocijacije “solidarnu uplatu” u iznosu milion eura, izjavio je Čeferin.\nOn je pojasnio kako je takva uplata moguća zbog “odličnih finansijskih rezultata reprezentacija”.\n“Uloga UEFA-e nije da akumulira bogatstvo nego da pomaže svojim članicama i podrži razvoj nogometa”, rekao je Čeferin, prenosi Hina.\nČeferin je također rekao da neće dopustiti stvaranje zatvorene superlige, istaknuvši da “novac nema vlast”.


Uzbekistan raskinuo ugovor koji je omogućavao podršku američkim vojnim operacijama u Avganistanu\nSporazum je okončan posle kritika koje su SAD i druge zemlje uputile uzbekistanskom predsedniku Islamu Karimovu zbog izveštaja o ubistvu više stotina uzbekistanskih civila koje su počinile uzbekistanske snage bezbednosti u maju ove godine. Prema rečima predstavnika Stejt Departmenta, američka ambasada u Taškentu prošle nedelje primila je diplomatsku notu od uzbekistanske vlade, kojom je okončan sporazum o korišćenju vazdušne baze K2.\nDnevnik Vašington Post prenosi da američka vojska ima 180 dana da napusti bazu Karši-Hanabad, ali američki zvaničnici nisu potvrdili šta je rok za zatvaranje baze. U vazdušnoj bazi K2 u Uzbekistanu trenutno je aktivno oko 800 ljudi. Od oktobra 2001, ona je središte iz koga se avionom i kamionima u Avganistan transportuju vojne i humanitarne pošiljke.\nNa konferenciji za novinare ranije ovog meseca, načelnik združenog generalštaba američke vojske, general Ričard Majers, rekao je da baza u Uzbekistanu kao i ona blizu prestonice Kirgistana igraju važnu ulogu u regionalnoj bezbednosti.\n«Centralna Azija je važna za SAD iz više razloga, ne samo zbog operacija u Avganistanu. Staiblnost centralne Azije je važan koncept i oni koji mogu da doprinesu toj stabilnosti i bezbednosti treba da su dobrodošli u tom delu sveta.»\nAmerički sekretar za odbranu Donald Ramsfeld ove nedelje je posetio centralnu Aziju i dobio uveravanja Kirgistana i Tadžikistana da će američke snage i dalje imati pristup bazama u tim zemljama. Ramsfeld se nije susreo sa uzbekistanskim predstavnicima, ali je rekao da je vojska spremna na mogućnost da Uzbekistan zabrani upotrebu baze K2.\nUzbekistanski zvaničnici su proteklih meseci pojačali restrikcije u bazi K2, zabranili noćne letove i ograničili upotrebu težih transportnih aviona. Te mere uvedene su posle oštre kritike predsednika Karimova koje su stigle iz SAD i drugih zapadnih zemalja, kao i poziva o sprovodjenju formalne medjunarodne istrage o krvavim sukobima izmedju uzbekistanskih snaga bezbednosti i civila u Andižanu u maju. UN su taj incident nazvale masovnim ubistvom.\nU petak, UN su saopštile da je oko 440 uzbekistanskih izbeglica, koje su pobegle iz Kirgistana posle nasilja u Andižanu, prebačene u Rumuniju. Uzbekistan je saopštio da su izbeglice zapravo kriminalci koji ne bi trebalo da se vrate u zemlju.


Plandište: Pionirska selekcija u streljaštvu beleži dobre rezultate - eVršac\nStreljačko udruženje Planteks 1981 iz Plandišta, nastupom u 4. kolu Lige pionira Vojvodine u streljaštvu, koje je održano u Zrenjaninu, nastavilo je sa dobrim partijama i postizanjem odličnih rezultata u ovoj takmičarskoj sezoni.\nStreljačko udruženje Planteks 1981 iz Plandište nastupalo je u sledećem sastavu:\nu kategoriji pionirki: Laura Bobić, Sofija Popović i Aleksandra Stefanovski\nu kategoriji pionira: Marko Pećinovski, Aleksandar Stefanovski i Strahinja Lunc\n“Ovo je još jedno u nizu veliko takmičenje na kojem naša deca postižu odlične rezultate. U kategoriji pionirki zauzimamo visoko četvrto mesto u ekipnom plasmanu, dok u kategoriji pionira naši strelci zauzimaju ekipno peto mesto. Kontinuitet u radu i takmičenjima je izuzetno važan kako za naš klub, tako i za pionire, kojim ovakva takmičenja mnogo znače za sticanje iskustva i za dalji rad i napredak u ovom sportu. Rezultati su i više nego odlični na šta smo vrlo ponosni, naročito na najmlađe kategorije takmičara. U toku je nastavak priprema za sledeće kolo prvenstva Vojvodine i predstojeće kup takmičenje”, rekao je Davor Ćalić iz Streljačkog udruženja Planteks 1981.


NASTAVAK STRUKTURALNOG DIJALOGA O REFORMI PRAVOSUĐA U BIH POČETKOM 2017. GODINE\nNeophodno je mnogo više raditi na reformi pravosuđa u BiH, jer rezultati ostvareni u procesu strukturalnog dijaloga nisu zadovoljavajući, izjavio je ministar pravde Republike Srpske, Anton Kasipović.\nKasipović kaže da stanje u pravosuđu BiH nije sjajno i da bi strukturalni dijalog o reformi pravosuđa u BiH mogao biti nastavljen početkom naredne godine.\n"Veoma je važan nastavak strukturalnog dijaloga o reformi pravosuđa i razgovori o Zakonu o Visokom sudskom i tužilačkom savjetu BiH, Zakonu o Ustavnom sudu BiH. Potrebno je odrediti se prema pitanju učešća sudija stranaca u radu Ustavnog suda BiH, zakonu o sudovima u BiH i njihove nadležnosti", rekao je novinarima Kasipović.\nOn je podsjetio da je Ministarstvo pravde Republike Srpske sačinilo Zakon o sudovima u BiH i da se sada čeka odgovor iz Federacije BiH.\n"Vjerujem da veoma brzo možemo doći do krupnih promjena u pravosuđu BiH", dodao je Kasipović.\nPredsjednik Zajedničke komisije za evropske integracije parlamenta BiH Nikola Lovrinović smatra da je BiH postigla određeni napredak u procesu evropskih integracija, ali da moraju biti riješena određena pitanja, posebno u pravosudnom sistemu.\n"BiH pravosuđe se suočava sa određenim problemima koji moraju biti riješeni. Prije svega mora biti usvojen zakon o Ustavnom sudu BiH, zatim zakoni o Sudu BiH i Visokom sudskom i tužilačkom savjetu BiH", rekao je Lovrinović i napomenuo da mora biti nastavljen strukturalni dijalog o reformi pravosuđa u BiH.\nZamjenik šefa Misije OEBS-a u BiH Aleksandar Čupligin kaže da je ova organizacija partner svim nivoima vlasti u BiH u nastojanjima da bude ojačan pravosudni sistem i uspostavljena vladavina prava.\nIzvor: Vebsajt RTRS, 15.11.2016.


BalkanMagazin :: Srbija troši četiri puta više energije od susednih zemalja\nčetvrtak, 18. februar 2021 14:03\nMinistarka rudarstva i energetike Zorana Mihajlović izjavila je danas da Srbija troši tri do četiri puta više energije po jedinici društvenog proizvoda nego susedne zemlje i gotovo pet puta više od razvijenijih zemalja Evropske unije. Istovremeno, Savet Agencije za energetiku Srbije je predstavio podatke koji ukazuju na gubitke u distributivnom sistemu zbog čega je Srbija tokom 2019. godine zabeležila veći uvoz električne energije. (Srbija je u 2019. godini ostvarila veći uvoz od izvoza električne energije. Foto: EPS, TE Kostolac A)\nZbog trenda potrošnje energije koji se beleži u Srbiji je, prema rečima ministarke rudarstva i energetike Zorane Mihajlović, neophodno mnogo brže napraviti određene iskorake u oblasti energetske efikasnosti i u oblasti obnovljivih izvora energije.\nTakođe je istakla da će se resorno ministarstvo baviti politikom cena elekrične energije, gasa i toplotne energije.\nMinistarka je najavila da će biti promenjena uredba o ugroženim potrošačima električne energije, gasa i toplotne energije, kako bi građani koji zaista ne mogu da plaćaju svoje račune koristili povlastice koje država omogućava.\nAERS: Uvoz električne energije veći od izvoza\nIstovremeno, predsednik Saveta Agencije za energetiku Dejan Popović je izjavio da je sigurnost snabdevanja električnom energijom, prirodnim gasom i derivatima nafte u 2019. godini bila zadovoljavajuća.\nPopović je ipak ukazao i na to da je Srbija u 2019. godini uvezla neto 367 gigavat časova, što pokazuje da je uvoz bio veći od izvoza električne energije.\nTokom 2019. godine gubici u distributivnom sistemu iznosili preko 11 odsto, rekao je Popović.\n“To znači da Termoelektrana Kostolac radi samo za gubitke”, rekao je Popović.\nU istom periodu, u domaćinstvima je smanjena potrošnja električne energije za 0,6 odsto, dok je u industriji povećana.\nNa slobodnom tržištu je prodato 49,2 odsto električne energije što je više nego prethodne godine, a ostatak je prodat domaćinstvima.\nPodaci AERS-a takođe pokazuju da problem predstavlja nizak stepen gasifikacije domaćinstava u Srbiji, koji iznosi ko deset odsto od ukupnog broja, ali se ocenjuje da postoji potencijal za rast.\nPredsednik Saveta Agencije za energetiku Dejan Popović je izneo ove podatke na sednici Odbora Skupštine Srbije za privredu, regionalni razvoj, trgovinu, turizam i energetiku, obrazlažući Godišnji izveštaj o radu Agencije za energetiku za pretprošlu godinu.\nPred istim skupštinskim Odborom razmatrana je i Informacija o radu Ministarstva rudarstva i energetike za period oktobar-decembar 2020. godine koju je ovo skupštinsko telo i usvojilo.\nTom prilikom resorna ministarka je takođe najavila na koji način će se voditi energetska politika.\nEnergetska politika na tri koloseka\nPrema rečima ministarke rudarstva i energetike Zorane Mihajlović, energetska politika će se u narednom periodu sprovoditi paralelno na tri koloseka.\nJedan kolosek je izmena najvažnijih zakona u oblasti energetike i rudarstva, a to su Zakon o rudarstvu i geološkim istraživanjima, Zakon o energetici, kao i donošenje dva nova zakona, a to su zakon o energetskoj efikasnosti i racionalnoj upotrebi energije i zakon o obnovljivim izvorima energije.\nDrugi kolosek se odnosi na reformisanje velikih preduzeća za šta je, kako je istakla Mihajlović, neophodna politička podrška.\nTreći kolosek se odnosi na kapitalne investicije. Prema rečima ministarke Mihajlović reč je o velikom investicionom programu koji iznosi oko 10,5 milijrdi evra u svim oblastima energetskog i rudarskog sektora.


Da građani sami utiči na kvalitet sadržaja u elektronskim medijima\nGrađani koji žele da podnesu prijave na kvalitet medijskog sadržaja u elektronskim medijima mogu, od danas, za to koristiti unapređenu verziju digitalne platforme www.publika.rs.\nOva platforma koristiće da komentari i primedbe građana jednostavnije i transparentnije budu prosleđeni Regulatornom telu za elektronske medije (REM). Platforma je razultat rada organizacije “Zaječarska inicijativa”, nastala je uz podršku Fonda za otvoreno društvo a predstavljena je danas na Fakultetu političkih nauka, tokom debate “Uticaj publike na medijski sadržaj – učešće građana u nadzoru elektronskih medija”.\n“Platforma Publika nastala je kao potreba da se premoste bitni nedostaci koji postoje na sekciji za podnošenje prijava građana na sajtu REM-a. Sve prijave koje građani pošalju putem naše platforme su vidljive i dostupne javnosti, korisnici ne moraju da se registruju a popunjavanje prijave je automatizovano i podnosioci ne moraju da brinu da li će nešto izostaviti”, rekao je Danko Nikolić, izvršni direktor organizacije “Zaječarska inicijativa” predstavljajući koncept platforme.\n“Publika” je, inače, kako se navodi u saopštenju, prvobitno lansirana 2015.godine a sada je razvijena njena unapređena verzija koja dodatno olakšava mogućnost slanja prijava. Od sada će ova platforma sadržati i blog sekciju koja će se, kroz analize i autorske tekstove, baviti ulogom građana u nadzoru medijskog sadržaja kao i efikasnošću REM-a.\nUloga građana u nadzoru medijskog sadržaja bila je centralna tema diskusije koja je, nakon promocije platforme održana a na kojoj su učestvovali Aleksandra Krstić, docentkinja FPN, Maja Divac, TV novinarka i autorka publikacije „Građani i javni medijski servis – modeli građanskog nadzora javnog medijskog servisa“ , Gordana Suša, predstavnica Nezavisnog udruženja novinara (NUNS) i bivša članica Saveta REM-a i Raša Nedeljkov, programski direktor organizacije CRTA.\nUčesnici debate su se složili da REM ne vrši ulogu koju treba da ima u društvu i da, koristeći svoja ovlašćenja, reguliše ponašanje emitera i vodi računa o interesu javnosti. Maja Divac je istakla da je u poslednjih nekoliko godina REM, praktično, unazadio svoj rad a Raša Nedeljkov da smo kao društvo izgubili šansu da ovo telo postane kontrolno telo u medijskoj sferi. Gordana Suša je govorila o tome da su u vreme njenog mandata REM-u stizale stotine predstavki i to najviše u vreme kad su komercijalnim televizijama zavladali „reality“ programi ali i podsetila da je REM tada, ipak, iskoristio neka svoja ovlašćenja pa je doneta odluka da se ovaj program emituje sa dva minuta zakašnjenja, ne potpuno direktno, kako bi ostala mogućnost za rediteljsku intervenciju zbog pojave neprikladnog sadržaja.\nOsvrćući se na rad REM-a tokom izbornih kampanja, Raša Nedeljkov je podstio: „Za izbore 2016. REM je pratio medijsko izveštavanje i napravio izveštaj ali ga nije objavio. Sledeće godine, za predsedničke izbore 2017. rekli su, otprilike, da nemaju kapaciteta da prate medije ali da će reagovati po prijavama građana. A 2018.godine za lokalne izbore nisu uradili ništa“.\nOn je, takođe, pokazao odluku REM-a, nedavno donetu, po kojoj se odbacuju prijave građana zbog emitovanja profesionalno nedopustivog priloga o novinarki Tamari Skrozza, na TV Pink. Povodom ovog priloga prijavu REM-u je podnelo više od 300 građana i ovih dana im stiže odluka REM-a o odbacivanju njihovog zahteva.\nMaja Divac je, govoreći o tome na koji način građani učestvuju u nadzoru medijskog sadržaja javnih servisa, podsetila na to da RTS ima Programski savet koji ima ograničen uticaj kao i da ova televizija ne organizuje javne rasprave na kojima bi u direktnoj komunikaciji sa građanima čuli njihove primedbe. „BBC ima perfektno organizovanu službu za prijem pritužbi građana i novinari i urednici ovog servisa su stalno u toku sa tim prijavama. Postoji još jedan mehanizam koji omogućava učešće građana a to je ombudsman ili tzv zaštitnik gledalaca, osoba koja je tačka komunikacije te televizije sa građanima i ovakvi instituti postoje u Francuskoj, Španiji, Portugaliji pa i u Sloveniji“.\n„Publika nekadašnje Jugoslovenske Radio Televizije bila je edukovana po pitanju svojih prava a studiji u svakoj republici su imali i posebne emisije na tu temu, Programski savet je imao ozbiljnu ulogu, prosto, vodilo se računa o komunikaciji sa građaniam“, rekla je Suša.\nAleksandra Krstić, docentkinja sa FPN, govorila je o tome na koji način se danas u digitalno doba menja publika ali i naglasila bitnost medijske pismenosti. „Gledalac ili čitalac mora da ume da prepozna kvalitetno novinarstvo“, rekla je ona.\nUčesnici debate su zaključili da bi REM, ali i RTS kao javni servis, morali da organizuju kampanju edukacije građana o njihovim pravima kad je reč o uticaju građana na medijski sadržaj. Oni su se, takođe, založili za to da REM treba da dobije pravo da izriče novčane kazne emiterima.\nPlatforma www.publika.rs od danas je aktivna i moguće je sa nje poslati prijavu REM-u.\nČetvrti dan: Protesti protiv vlasti se nastavljaju (VIDEO)\nREM kao da se trudi da način svog rada i odlučivanja sakrije od javnosti\nAko se REM pita, u predsedničkoj kampanji biće sve dozvoljeno\nMaja Divac Raša Nedeljkov REM\n← KKR kupio Srpsku naučnu televiziju\nProjektno sufinansiranje medija: Otimanje para →


Auto-putevi šansa za razvoj Srpske\nPredsjednik Republike Srpske Željka Cvijanović izjavila je da je izgradnja auto-puta na Koridoru "Pet ce" u Toviri kod Doboja jedan od strateških projekata, koji predstavljaju veliku razvojnu šansu Srpske za povezivanje svih dijelova Republike auto-putevima.\nCvijanovićeva je istakla da je zadovoljna dinamikom i tempom izvođenja radova i što se realizuje ovaj projekat u Republici Srpskoj.\n"Ovo je jedan od strateških projekata i raduje me da će dati rezultate kakvi se od njega očekuju. Bez dobrih auto-puteva i razvijene infrastrukture ne možete očekivati da imate turiste i privredu", rekla je novinarima Cvijanovićeva, nakon što je zajedno sa šefom Delegacije EU u BiH Lars-Gunarom Vigemarkom i ministrom saobraćaja i veza Republike Srpske Neđom Trninićem posjetila ovo gradilište u Toviri.\nOna je naglasila da se Srpska i dalje treba razvijati, te da ima još mnogo infrastrukturnih projekata koji treba da se realizuju u Srpskoj.\nCvijanovićeva je podsjetila da je u transportnoj strategiji Republike Srpske dogovoreno da se ovim auto-putem želi doći do Srbije, da se želi gradnja brzih puteva i auto-puteva u istočnom dijelu Srpske i da se dođe do juga Srpske.\n"U narednih pet-šest, najviše deset godina sigurna sam da nijedan od ovih projekata neće biti da nije u realizaciji, da nije započet ili dogovoren", rekla je Cvijanovićeva.\nOna je izazila zahvalnost na ovom i ostalim projektima Vigemarku i šefu Kancelarije Evropske banke za obnovu i razvoj (EBRD) u BiH Janu Braunu koji su zajedno sa svim institucijama Srpske i Vladom radili na realizaciji ovih projetaka.\nCvijanovićeva je podsjetila da ovaj projekat spada u sastavni dio agende povezivanja u okviru BiH i cijele BiH sa regionom i EU.\n"Želimo da se ovaj projekat završi onako kako je planirano i u predviđenim rokovima", rekla je Cvijanovićeva.\nPrema njenim riječima, ovaj projekat je za Republiku Srpsku važan ne samo što povezuje Banjaluku sa Dobojem, i što će auto-putem prema Gradišci biti povezana mostom na Savi sa Hrvatskom, već i što će biti povezana sa Federacijom BiH.\n"Ovaj auto-put će se u budućnosti nastaviti da gradi prema Srbiji. Stoga mi vidimo veliku šansu za povezivanje svih dijelova Srpske auto-putevima", rekla je Cvijanovićeva.\nMinistar saobraćaja i veza Republike Srpske Neđo Trninić rekao je novinarima je zadovoljan početkom realizacije projekta izgradnje auto-puta na Koridoru "Pet ce" u Toviri kod Doboja, podsjetivši da ovaj koridor ide kroz Srpsku u dužini od 46,6 kilometara i da je vrijednost tog projekta oko 500 miliona evra.\nOn je rekao da je Evropska komisija podržala realizaciju ovog projekta sa grant sredstvima u visini od 20 odsto.\nTrninić je istakao da je do sada realizovana prva faza ovog projekta u iznosu od 12 miliona evra i da se trenutno očekuje realizacija grant sredstava u visini od 30 miliona evra.\nOn je podsjetio da je Evropska komisija pomogla i realizaciju mahovljanske petlje sa grantom od pet miliona evra, ističući da se pominje i gradnja mosta na Savi kod Gradiške sa grantom od 6,8 miliona evra.\nTrninić je rekao da je Evropska komisija do sada za ove infrastrukturne projekte dala grant sredstva od 24 miliona evra, te više od 10 miliona evra pomoći kod izrade tehničke dokumentacije za ove projekte.\nOn je izrazio zahvalnost Evropskoj komisiji i EBRD-u za pomoć u realizaciji ovoh projekata, ističući da će biti nastavljena njihova saradnja sa institucijama Republike Srpske.\nŽeljka Cvijanović auto-put razvoj


NIKOLIĆ U KINI: Sve je više osnova za produbljivanje saradnje!\n01/27/2018 19:38 Srbija Ekonomija\nPredsednik Nacionalnog saveta za koordinaciju saradnje sa Ruskom Federacijom i NR Kinom Tomislav Nikolić završio je radnu posetu Sjanmenu razgovorom sa zamenikom gradonačelnika grada Sjanmena zaduženim za međunarodnu saradnju Han Đingjiom, saopšteno je iz ovog Nacionalnog saveta.\nTomislav Nikolić (Foto: Sinhua)\n- Sjanmen je grad sa četiri ekonomske slobodne zone, najbolji smo u proizvodnji elektro-opreme, medicini i oblasti informacionih tehnologija, dve trećine naše proizvodnje zauzima visoka tehnologija. Perspektiva ekonomske saradnje Srbije i Kine je jako svetla, istakao je Đingji.\nNikolić je rekao da će rudarstvo povezati Srbiju i Kinu, ali da će ono biti samo osnova za još dublju saradnju, navedeno je u saopštenju.\n- Kina je u konstantnom usponu i predstavlja partnera celom svetu, međutim Kina ima disbalans uvoza i izvoza, a nema potrebe za tim, jer vaši građani danas imaju bolji standard i možete da trošite više robe iz sveta, a upravo tu je Srbija prihvatljiva kao partner. Kvalitet naše robe je po evropskim standardima a naša hrana po svom kvalitetu je jedna od najboljih u Evropi, rekao je Nikolić.\n"Mir i saradnja na Balkanu ne mogu da se postignu protiv Srba ili bez njih, već samo zajedno sa njima", poručio je novi austrijski vicelancelar Hajnc-Kristijan Štrahe. Više o tome pročitajte OVDE.\nGafovi Tomislava Nikolića:\nČESI IZABRALI: Veze sa Rusijom i Kinom važnije od Evropske unije!\nREPUBLIKU SRPSKU BI DA UKINU: Hoće li Sarajevo udariti na Dejton?\nKAKO ĆEMO OVAKVI PRED RUSIJU, AMERIKU I KINU: Merkelova pozvala na ujedinjenje Evropske unije!\nKinezi Nikoliću: Srbija za nas na listi prioritetnih zemalja


Ohrabrenje za investitore u Srpsku | INFORMACIJA JE KAPITAL - Capital.ba\nOhrabrenje za investitore u Srpsku\n07. apr. 2011. 18:58 Objavljeno u FINANSIJE\nBIJELJINA, Predsjednik Republike Srpske /RS/ Milorad Dodik najavio je danas da će na nivou RS biti formirana agencija za strana ulaganja s ciljem obezbjeđivanja neophodne logistike stranim investitorima kako bi se ubrzao i ohrabrio proces investiranja i ojačalo povjerenje poslovnih ljudi u ulaganje u Srpsku.\n“Osnovni cilj je da svaki investitor koji dođe u RS i na lokalnom i na globalnom nivou bude preuzet od te agencije u smislu obezbjeđivanja neophodne logistike i dozvola kako ti investitori ne bi bili izloženi zastojima administracije”, rekao je Dodik u Bijeljini nakon skupa “Zajedno za bolju budućnost RS”, kome su prisustvovali predstavnici opština RS i profesori Slobomir P Univeriziteta.\nPredsjednik Srpske je istakao da je neophodno da svaka lokalna zajednica RS predloži projekat koji bi poboljšao način života i rada svih u tim lokalnim zajednicama i u cijeloj Srpskoj.\n“Suočeni smo sa izazovima koje vrijeme stavlja pred nas, a obilježava ga snažna ekonomska kriza i potrebno je naći neke nove energije i neke nove projkte kako bi zajedno naučna javnost, lokalna uprava i javna uprava u cjelini pokušale da u svakoj opštini obezbijede bar jedan mali razvojni program koji bi ohrabrio ljude u tim lokalitetima, ali i pokazao i našu sposobnost da smo spremni da se zajedno angažujemo i doprinesemo razvoju RS”, rekao je Dodik\nPredsjednik RS je istakao da ekonomija u Srpskoj, kao uostalom i u cijelom regionu, bilježi određenu stagnaciju, te da je neophodan novi impuls kako bi se podigla i krenula dalje.\n“Imamo određena statistička kretanja koja su pozitivna, ali nisu dovoljno jaka da bi mogla da izdrže zahtjeve, prije svega, javne potrošnje, da reagujemo na konkurentnost u okruženju i da budemo bolji nego okruženje”, rekao je predsjednik Dodik.\nOn je dodao da je nastojanje RS da se razvije koncept industrijske zone, te da lokalne zajednice budu sposobne da odgovore na svaki, eventualni, zahtjev investitora.\nDodik je kao zajednički zaključak današnjeg skupa naveo da Vlada RS, shodno ranijoj praksi, ima namjeru da održi sastanke u svim regionalnim centrima Srpske – Doboju, Bijeljini, Zvorniku, Istočnom Sarajevu, Trebinju, Banjaluci, Prijedoru, te da sa grupom opština koje im gravitiraju sagleda sve moguće projekte i uputi se ka mogućoj podršci tih projekata.\n“U ovom trenutku novac Razvojne banke RS je u iznosu do 300 miliona KM i objektivno mi nemamo kvalitetne projekte, a želimo da podržimo, prije svega, proizvodne programe jer država ne može da pravi fabrike, što je odavno jasno. Nama treba stimulans lokalne zajednice i privatnih preduzetnika.Činimo sve kako bismo obezbijedili logistiku za novu proizvodnju, nove pogone i novo zapošljavanje”, poručio je Dodik.\nOn istakao da Vlada RS, što je važno, ima određene projekte koji su već duže vrijeme “na dnevnom redu” – od razvoja sektora energetika u Ugljeviku do srednje Drine, gornje Drine i mnogo drugih objekata.\n“Uskoro počinjemo sa promovisanjem realizacije projekta Gornji Horizonti, naravno u fazama, izgradnju pristupnih i logističkih pravaca na hidroelektrani `Dabar` za šta `Elektroprivreda RS` izdvaja 52 miliona KM, što je prva faza. Završna faza tog projekta biće izgradnja Hidroelektrane `Dubrovnik 2` što ćemo raditi sa hrvatskim partnerima”, rekao je Dodik i još jednom podsjetio da je neophodno da u svakoj opštini postoji bar jedan od projekta koji bi animirao lokalnu strukturu da ga razvija.\nSkupu na “Slobomir P Univerzitetu” u Bijljeini danas su prisustvovali, osim predstavnika lokalnih zajednica RS, ministri Vlade RS i profesori univerizeta koji su prezentovali projekat Pregledi i efekti ulaganja po opštinama u RS u periodu 2010-2015.\nNovi poljski guverner bivši premijer Marek Belka\nSredstva RS u Hypo banci nisu ugrožena\nBitcoin milijarderi preko noći to više nisu\nOsnivanje Post banke na čekanju


Malverzacije /Razotkriven skandal “namještanja” utakmica u FIFA 20 / Radio Sarajevo\nEA Sports/Razotkriven skandal “namještanja” utakmica u FIFA 20\nMalverzacije / Razotkriven skandal “namještanja” utakmica u FIFA 20\n08. 11. 2019. u 10:55:00 Radiosarajevo.ba\nNeki kažu da FIFA nije autentična simulacija nogometa. Međutim, autentična je u jednom aspektu – baš kao i u stvarnom nogometu, i u FIFA igrama postoje različite malverzacije koje su skandalozne. Primjer za to je nedavno otkrivena kontroverza o kojoj je portal Eurogamer napisao izvrstan izvještaj, piše portal HCL.\nUkratko, profesionalni igrači Fife iz SAD-a skupili su se i otvorili Discord server da bi se dogovarali oko toga kako će izbjeći igranje jedni protiv drugih.\nRazlog za to je, dakako, u nagradnom fondu Weekend League takmičenje koje ovise o igračevim rezultatima (omjeru pobjeda i poraza).\nProfesionalni su igrači tako shvatili da najviše nagrada mogu pokupiti ako se dogovore da izbjegavaju međusobne mečeve, pa takvim “namještanjem” utakmica zapravo dobivaju više nagrada jer si biraju lakše suparnike.\nTagovi: FIFA FIFA 20 video afere skandal video igrice Gaming\nEA / Jedna od najočekivanijih igrica u godini: FIFA 20 je već dostupna


TotalCar.rs » Video: Genovation GXE postavlja rekord\nVideo: Genovation GXE postavlja rekord\nChevrolet, elektro, Genovation, novo, Rekord, TOP\nGenovation Cars je najavio da je njihov električni prototip Chevrolet Corvette modela postavio novi rekord u maksimalnoj brzini.\nNazvan “Genovation eXtreme Electric” ili, skraćeno, GXE, model je testiran u Shuttle Landing fabrici na Floridi, pri čemu je uspeo da razvije maksimalnu brzinu od 300.6 km/h. To je nadmašilo prethodno postavljen rekord koji je iznosio 284.9 km/h, što znači da mu sada pripada titula najbržeg električnog ulično legalnog automobila, što je potvrđeno od strane Međunarodne trkačke asocijacije. Tom prilikom svrstan je u kategoriju “Najbrži ulično legalni električni automobil”.\nGXE je zasnovan na Chevrolet Corvette Z06 modelu izs 2006. godine. Genovation kaže da je opremljen izvanrednim pogonom koji mu omogućava da proizvodi više od 700 konjskih snaga i 813 Nm obrtnog momenta. Njegova distribucija težine iznosi 50/50, a opseg kretanja na jedno punjenje, pri “normalnoj vožnji”, je 209 km.\nCEO Genovation kompanije Endrju Soul rekao je: “Uzbuđeni smo szbog rezultata našeg razvojnog testiranja koje je vodilo postavljanju rekorda. Na osnovu našeg dosadašnjeg iskustva, verujemo da će automobil biti izuzetno robustan, s obzirom na to da je već prvog dana testiranja postavljen rekord.” On je napomenuo da u budućim testovima očekuje još bolje rezultate.\nPosted by Genovation Cars on Monday, 29 February 2016


NOVI SAD – Javno preduzeće Elektrovojvodina ubuduće će račune za struju štampati i na jezicima koji su u službenoj upotrebi u Vojvodini. Ovo je prvo javno preduzeće koje će na ovaj način pomoći nacionalnim zajednicama u pokrajini da bez smetnje koriste svoj maternji jezik. U Vojvodini je službenoj upotrebi šest jezika - srpski, mađarski, slovački, rusinski, rumunski i hrvatski jezik, a koliko su maternji jezici važni i dragoceni za sve građanke i građane pokrajine nedavno je, povodom Dana maternjeg jezika, koji se obeležava 21. februara, istakla i Liga socijaldemokrata Vojvodine. LSV je organizovala konferencije za novinare u Novom Sadu, Zrenjaninu, Subotici, Kikindi, Somboru, Pančevu, Rumi i Bačkoj Topoli, dok su ulične akcije održane širom Vojvodine, na kojima je upravo istaknuto da nema razloga da se sve mogućnosti predviđene našim zakonima ne koriste u punom kapacitetu.\nA to trenutno nije slučaj.\nI dokumenti na maternjem jeziku\nPosebno je naglašeno da svi pripadnici i pripadnice nacionalnih zajednica koji govore ovim jezicima imaju pravo da se obrate gradskim, pokrajinskim ili podružnicama republičkih institucija, te komunalnim i javnim preduzećima na svom maternjem jeziku. Takođe, svi ti organi su dužni da prime njihove podneske na maternjem jeziku, kao punovažne, te da ih, ako treba o svom trošku ih prevedu. Osim toga, imaju pravo i da usmeni i pismeni odgovor dobiju na svom jeziku. Imaju pravo i da svoje i ime svoje dece upišu u matičnu evidenciju u izvornom obliku, po tom pravopisu i da tako dobiju i isprave: izvod iz matične knjige, lična dokumenta, ali i račune za komunalne usluge, struju, gas...\nKorisitite svoja prava\nPredsednik GrO LSV Subotica Veljko Vojnić pozvao je građane i građanke da slobodno koriste ovo svoje pravo, a odbornik LSV u Skupštini grada Sombora Dragan Nenadov rekao je da mi Vojvođani znamo da, čuvajući svoj i jezike drugih nacionalnih zajednica, čuvamo svoj i identitet drugih. Predsednica omladine LSV Dragana Dukić i predsednik GrO LSV Kikinda Miloš Šibul istakli su da je želja Lige da podstakne sve pripadinke nacionalnih zajednica da i sami neguju svoj maternji jezik i koriste mogućnosti u oblastima kulture, školovanja i informisanja na tim jezicima.\nPotpredsednik Gradskog odbora LSV Novi Sad Branislav Antić podsetio je na konferenciji za novinare i da su juna 2009. dvojica pripadnika mađarske nacionalne zajednice u Novom Sadu napadnuti samo zato što su u javnom prevozu razgovarali na mađarskom jeziku.\n- To je možda bio i najbolji signal da smo nepravedno zapostavili promociju ove vojvođanske posebnosti – naveo je Antić.\nPotpredsednik GrO LSV Zrenjanin Tibor Vaš istakao je da činjenica da u Zrenjaninu u poslednjih 15-20 godina nije bilo nikakvih ozbiljnih međunacionalnih sukoba, a kao jedan od osnovnih razloga za to naveo je negovanje i očuvanje maternjeg jezika i tolerancije.\nPonos i dika Vojvodine\nDanas se najviše različitih jezika u Evropi govori u Evropskom parlamentu – 23, a odmah za njim ide Skupština AP Vojvodine u kojoj se ravnopravno govori na šest jezika. Upravo se Liga izborila da se u pokrajini, čita, piše i razgovara na ovih šest jezika. Poslednji je u službenu upotrebu ušao hrvatski o čemu je odluku donela Skupština AP Vojvodine 2002. godine, kada je njen predsednik bio Nenad Čanak.


DOVELI JE U BOLNICU I VIŠE SE NE JAVLJAJU Iako ima šestoro dece, slepa i nepokretna starica (87) iz Vranja ostavljena na brigu državi\nSlepu i nepokretnu pacijentkinju od 87 godina već nekoliko sedmica niko ne želi da izvede iz Zdravstvenog centra u Vranju na čije je interno odeljenje primljena pre oko mesec dana zbog hipertenzije.\nNačelnik odeljenja dr Danijela Stanković Cvetković kaže da je potreba za pružanjem medicinske pomoći prestala već sedmog dana po prijemu, na sve načine su pokušali da kontaktiraju sa porodicom, koja je staricu iz Prvoneka i dovela lekaru, ali se niko nije odazvao, pa su nastavili da brinu o njoj i alarmirali nadležne u gradu...\n- U slučajevima kada deca ne žele da se brinu o roditeljima brigu preuzima država, ali da je ovaj slučaj po mnogo čemu specifičan. Ova žena ima šestoro dece, koju zakon obavezuje da brinu o majci. Voditelj slučaja iz Centra za socijalni rad je morao da razgovara sa svima njima, pa da potpišu izjave o tome kako ne žele da brinu o majci, a na kraju su protiv njih podnete krivične prijave. Njen boravak u bolnici se odužio upravo zbog ove procedure i sada ćemo pokušati da je smestimo u najbliži dom za stara lica, u Surdulici, a ukoliko tamo trenutno nema mesta, privremeno će je preuzeti Centar za pružanje usluga socijalne zaštite - kaže član Gradskog veća zadužena za socijalna pitanja Danijela Milosavljević, pišu "Novosti".\nDirektor pomenute ustanove Ivana Tasić, uz napomenu da nije jednostavno brinuti o starim ljudima sa ovakvom medicinskom slikom, ističe i to da sa njihove adrese nikada niko nije vraćen, pa neće ni baka iz Prvoneka, ako se ispostavi da joj je neophodan privremeni dom u Vranju.\nIako svedoče da ovakve situacije nisu retkost, kada stari ljudi nemaju najbliže srodnike i dr Danijela Stanković Cvetković i Danijela Milosavljević kažu da se još nije dogodilo da neko ko ima šestoro dece na kraju ostane sam. To je u ovom delu Srbije dosad bilo nezamislivo, naročito u seoskim sredinama gde, uprkos siromaštvu, ljudi ne ostavljaju roditelje...


Energetski samit 2022 – USAID EPA\nEnergetski samit 2022\nEnergetski samit u Bosni i Hercegovini 2022 su organizirali Američka agencija za međunarodni razvoj (USAID), kroz Projekat asistencije energetskom sektoru (USAID EPA), Razvojni program Ujedinjenih nacija (UNDP), EU Delegacija u Bosni i Hercegovini, Deutsche Gesellschaft für Internationale Zusammenarbeit (GIZ) i Britanska ambasada Sarajevo.\nEnergetski samit u Bosni i Hercegovini 2022 je okupio na jednom mjestu donosioce odluka i relevantne učesnike u sektoru koji su, tokom šest panela, osam tehničkih radionica i sastanaka radnih grupa razgovarali o prijeko potrebnoj reformi energetskog sektora i putu BiH ka tranziciji čiste energije. Poseban fokus Energetskog samita je bilo aktivno učešće Bosne i Hercegovine u borbi protiv klimatskih promjena i izazovima implementacije Utvrđenog nacionalnog doprinosa (NDC) i Nacionalnog energetskog i klimatskog plana (NECP). Na Energetskom samitu u BiH 2022 je zaključeno da BiH mora ubrzati energetsku tranziciju sa korištenja fosilnih goriva na obnovljive izvore energije i da će taj proces zahtijevati izradu novih strategija, planova, politika i provođenje zakonodavnih reformi na svim nivoima vlasti. Jedan od ključnih uslova za uspjeh ovog procesa je poboljšanje komunikacije između izvršne i zakonodavne vlasti kako bi se omogućilo sinhronizovano djelovanje i brže i lakše donošenje odluka. Zaključke sa ovogodišnjeg Energetskog samita u BiH 2022 možete pronaći ovdje: https://energetskisamit.ba/zakljucci/\nKao i prethodnih godina, Energetski samit je organizovan pod pokroviteljstvom Ministarstva vanjske trgovine i ekonomskih odnosa Bosne i Hercegovine, Državne regulatorne komisije za električnu energiju, Regulatorne komisije za energiju u Federaciji Bosne i Hercegovine i Regulatorne komisije za energetiku Republike Srpske.\nViše informacija o Energetskom samitu u Bosni i Hercegovini 2022 možete pronaći ovdje: https://energetskisamit.ba/#o-samitu\nObaveze Bosne i Hercegovine (NDC, Sofijska deklaracija, Paket čiste energije, NECP) – Admir Softić, pomoćnik ministra, Ministarstvo vanjske trgovine i ekonomskih odnosa BiH\nReforma energetskog sektora, stanje, izazovi i potencijali – Mak Kamenica, direktor, USAID Projekat asistencije energetskom sektoru\nInstrumenti i programi za omogućavanje i ubrzavanje procesa dekarbonizacije u Bosni i Hercegovini – UNDP, GIZ, USAID\nZnačaj integracije u regionalno tržište prirodnog gasa za sigurnost snabdijevanja – Nicolas Kuen, Službenik za međunarodne odnose, DG ENER (Online)\nRizici i strategije upravljanja rizicima na tržištu električne energije – Marko Bislimoski, predsjednik, Regulatorni odbor energetske zajednice (ECRB)\nPravila i smjernice EU za rad mreža – Edin Zametica, Državna regulatorna komisija za električnu energiju (DERK)\nSmjernice za izmjene i dopune distributivnih mrežnih pravila – Dalibor Muratović, USAID Projekat asistencije energetskom sektoru\nImplementacija ENTSO-E mrežnih pravila za priključenje u Mrežni kodeks BiH – Vojislav Pantić, Nezavisni operator sistema u BiH (NOS BiH)\nSmjernice za pogon elektroenergetskog sistema i Smjernice za električnu energiju uravnoteženja – Obrad Škrba, Nezavisni operator sistema u BiH (NOS BiH)


27. septembar/rujan, 2020.\nJermenski vojnici pored raketnog lansera na spornom području Nagorno-Karabah (arhivska fotografija)\nOštre borbe između Jermenije i Azerbejdžana oko spornog regiona Nagorno-Karabah nastavljene su i 28. septembra, uprkos međunarodnim pozivima na uzdržavanje od sukoba.\nJerevan je prijavio borbe tokom cele noći, dok je Baku saopštio da su jermenske snage granatirale grad Tartar.\nVlasti u Nagorno-Karabahu, etničkoj jermenskoj separatističkoj enklavi u Azerbejdžanu, saopštile su 28. septembra da su dan ranije u sukobima sa azerbejdžanskim snagama ubijena ukupno 32 njihova borca.\nAmerički Stejt department izrazio je uzbunu zbog izveštaja o "velikoj vojnoj akciji" koja je rezultirala "značajnim žrtvama", uključujući civile. „Sjedinjene Države najoštrije osuđuju ovu eskalaciju nasilja“, navodi se u izjavi portparola Stejt departmenta Morgan Ortagus. Ortagus navodi i da je zamenik sekretara Stephen Biegun pozvao ministre inostranih poslova Azerbejdžana i Jermenije "da podstaknu obe strane da odmah prekinu neprijateljstva" i da koriste postojeće veze za komunikaciju između njih kako bi izbegli dalju eskalaciju i "beskorisnu retoriku i akcije koje dalje podižu tenzije na terenu".\nGeneralni sekretar Ujedinjenih nacija Antonio Guterres rekao je da je "izuzetno zabrinut zbog ponovnog nastavka neprijateljstava", a nasilje su osudili i Nemačka, Francuska i Italija i pozvale na hitni prekid vatre.\nZvanična Moskva pozvala je strane u sukobu u zoni Nagorno-Karabaha da odmah prekinu vatru i započnu pregovore za stabilizaciju situacije\n"Prema dostupnim informacijama, situacija u zoni sukoba oko Nagorno-Karabaha naglo se pogoršala", saopštilo je u nedelju rusko Ministarstvo spoljnih poslova, a prenosi TASS.\nJermenija je u nedelju, 27. septembra, proglasila ratno stanje i opštu mobilizaciju zbog eskalacije sukoba u Nagorno-Karabahu.\nPredsednik Azejberdžana Ilham Alijev je u televizijskom obraćanju nešto ranije obećao pobedu u borbama njegove vojske i jermenskih i separatističkih snaga u Nagorno - Karbahu, preneo je AFP.\nU spornom regionu Nagorno-Karabaha u nedelju ujutro je ponovo izbio sukob između Jermenije i Azerbejdžana, a jermensko Ministarstvo odbrane saopštilo je da su oborena dva azerbejdžanska helikoptera.\nStepanjan je rekla da je sukob 27. septembra počeo azerbejdžanskim napadom, ali Azerbejdžan je saopštio da je jermenska strana napala i da je Azerbejdžan krenuo u kontraofanzivu.\nZa vreme sukoba od 1992. do 1994. godine, Azerbejdžan je izgubio kontrolu nad Nagorno-Karabahom i sedam susednih regiona.


Ministarstvo privrede predlaže protokol za početak pregovora u FCA Srbija\n14 Jul 2017 - 21:17 Vesti Link\nKako prenosi Beta, Ministаrstvo privrede predložilo je predstаvnicimа sindikаtа rаdnikа kragujevačke fabrike FCA Srbija, koji su u štrajku, potpisivаnje protokolа koje bi omogućilo početak pregovorа rаdnikа i rukovodstvа te fabrike, već u ponedeljаk, 17. julа.\nPredloženi protokol prosledjen je predstаvnicimа rаdnikа i rukovodstvu kompаnije FCA Krаgujevаc i Ministаrstvo očekuje njihov odgovor.\n"Rukovedeći se znаčаjem svаkog rаdnog mestа, Ministаrstvo privrede rаdi sve što je u njegovoj moći dа pronаdje sve mogućnosti dа rаzgovori počnu što pre", saopšteno je iz Ministarstva.\nDodaje se da bi početаk rаzgovorа znаčio sprečаvаnje dаljih negаtivnih posledicа obustаve rаdа, jer, kako ukazuju iz Ministarstva privrede, nаstаvаk proizvodnje i rаdа u Fijаtu predstаvljа nаjbolje rešenje zа svаkog rаdnikа Fijаtа, zа Krаgujevаc i celu Srbiju.\nStefanović: Srbija kao sluškinja\nLider Levice Srbije Borko Stefanović rekao je za N1 je da Vlada u obavezi da se bori za radnike i da se umeša u pregovore štrajkača u Fijatu i drugim fabrikama i smatra da Fijat i druge strane kompanije neće otići iz Srbije jer im odgovara da imaju Srbiju „kao sluškinju“.\nVlada mora da sedne sa štrajkačima i usaglasi zajednički nastup i zajednički nastup prema Fijatu, da Fijatu kaže da moraju da poštuju zakone Srbije i krenu u pregovore sa svojim radnicima, smatra Stefanović.\nFijat i druge strane kompanije neće otići iz Srbije jer im odgovara, kako je rekao, da imaju Srbiju „kao sluškinju“.\n„Što se tiče bežanja kapitala, neće pobeći jer i njima odgovara da imaju Srbiju kao sluškinju. I njima odgovara okupirana teritorija, to je današnja Srbija. Gde Fijat da ode, u Kinu? I kineski radnici imaju više nego radnici u Kragujevcu“, ocenio je Stefanović.\nPrema rečima Stefanovića, Vlada se ponaša kao „agent i portparol Fijata u Torinu, i (rukovodioca te kompanije Alfreda) Altavile".\n„Ovo što se dešava u Fijatu dešavaće se i u drugim kompanijama jer je to koncept - što manje za vas, što više para za nas“, dodao je Stefanović.\nVlada mora sistemski da promeni način na koji subvencioniše investitora. Država treba da postavi sistem, „ne treba da idu po Srbiji i rešavaju svaki problem pojedinačno“, već da institucije rade svoj posao, smatra Stefanović.\nPoslanik Dosta je bilo Aleksandar Stevanović kaže da investitore iz Srbije teraju naše vlade koje nisu napravile Srbiju dobrim mestom za biznis.\nGovoreći o štrajku radnika u Fijatu Stevanović je rekao je da „temelji nisu dobro postavljeni“, a Srbija je dala mnogo novca iz budžeta da bi se Fijat igrao proizvodnje novog modela automobila.\n„Posle deset godina Fijat se pita da li da ostane.. kako za deset godina plate nisu skočile u Fijatu, a nije se ni povećao broj zaposlenih radnika tamo“, upitao je Stevanović.\nSistem je teško napraviti, kaže on, ali jedino rešenje je da Srbija bude mesto gde vladaju institucije, a država se stara o socijalnim programima. „To je jednini način na duge staze da se ne događaju ovako groteskne stvari“, dodao je.\nOn je rekao i da investitori uopšte ne dolaze u Srbiju.\n„Oni dolaze samo kad ih podmirimo, da zažmure na činjenicu da je Srbija odvratno mesto za biznis“, rekao je Stevanović.\n„Mi poklanjamo pare građana da neko dođe i posluje u Srbiji. A zašto ne dolaze - jer vide kako je domaćim privrednicima. Investitore iz Srbije teraju naše vlade koje nisu napravile Srbiju dobrim mestom za biznis", smatra on.\nStevanović je rekao i da se postavlja pitanje da li zakoni važe za sve u zemlji ili samo kad nam se sviđa, da li važe samo za domaća preduzeća ili i za strana preduzeća.


Radio Sto Plus - Zilkić: Barselona je kruna Ameline juniorske karijere\nHomeTemplate articles »Typography »Error page »Offline page »Messages »Chrome frameJoomla pages I »Contact categories »Contacts in Category »Single Contact »Weblink single category »Web Link Categories Link »Featured contactsJoomla Pages II »News feeds categories list »News feeds in a category »User login »User registration »User profile »User remind »Password resetJoomla pages III »Archieved Articles »Single Article »Categories List »Blog Layout »Category List »Featured Articles Zilkić: Barselona je kruna Ameline juniorske karijere\tčetvrtak, 19 jul 2012 15:58\tveličina teksta\nAtletski trener Rifat Zilkić rekao je danas da je Svetsko juniorsko prvenstvo u Barseloni bilo najznačajnije takmičenje u ovoj godini za osvajačicu srebrne medalje Amelu Terzić i da su oni zbog toga zapostavili seniorsko Prvenstvo Evrope u Helsinkiju i Olimpijske igre u Londonu.\n“Amela je imala jedan normalan sportski razvoj praćen kontinuiranim osvajanjem medalja na velikim takmičenja, a kruna svega bilo je prvenstvo u Barseloni. Ona je tu poslednji put mogla da nastupi kao juniorka, pošto je u izlaznoj godini za taj uzrast i prelazi u seniorsku konkurenciju’’, rekao je Zilkić radiju Sto plus.\nTerzićeva je u finalu trke na 1.500 metara na Svetskom juniorskom prvenstvu u Barseloni osvojila drugo mesto rezultatom od četiri minuta, sedam sekundi i 59 stotinki, što je u tom trenutku bio seniorski rekord Srbije.\n“Napravili smo pravi potez, srušili smo juniorski i seniorski rekord Srbije, a ujedno i ispunili B olimpijsku normu za London’’, ocenio je Zilkić.\nNovopazarskoj atletičarki je medalja iz Barselone osma sa najvećih evropskih i svetskih takmičenja u poslednje tri godine, a osvajala ih je u trkama na 1.500 i 3.000 metara, kao i u krosu.\nAmela Terzić je 2009. osvojila bronzanu medalju na Svetskom prvenstvu za mlađe juniore u Bresanoneu, a zlato i bronzu na Olimpijskom festivalu mladih Evrope u Tampereu.\nGodinu dana kasnije postala je evropska juniorska vicašampionka u krosu u Albufeiri, da bi u 2011. godini izborila dve zlatne medalje na Prvenstvu Evrope za juniore u Talinu i bronzu u krosu na kontinentalnom juniorskom prvenstvu u Velenju.\n“Gledajući statistiku sa juniorskih takmičenja, Terzićeva se jedina u kontinuitetu nalazila na pobedničkom postolju. Ona bi na ovogodišnjim seniorskim takmičenjima bila epizodista, a predodređena je za glavne uloge’’, zaključio je Zilkić.\nM. Minić Poslednji put izmenjeno četvrtak, 19 jul 2012 16:03 Pročitano 346\nVečeras počinje 22. Ramazanski turnir u malom fudbalu Kolašinac se nada novom ličnom rekordu na OI »


Tahiri: EU da zaustavi "nelegalni srpski voz" - B92\nIzvor: Tanjug petak, 13.01.2017. | 21:22\nOna je za taj voz ocenila da predstavlja sledeæu provokaciju u pravcu destabilizacije Kosova.\nSrbija nastavlja sa ozbiljnim provokacijama protiv Kosova, u suprotnosti sa duhom briselskog dijaloga za normalizaciju, upozoravam na sutrašnje pokretanje nove ilegalne linije Beograd-Mitrovica, jer je to agresivno mešanje u državnu suverenost Kosova i još jedan dokaz da Srbija želi da destabilizuje Kosovo, ocenila je Tahiri.\nTahiri je, kako prenosi portal Kos sev, navela da Srbija postaje opasnost za mir i stabilnost u regionu i da meðunarodna zajednica mora da zaustavi Srbiju.\n"Srbija ima opasan plan koji bi trebalo da zabrine sve nas - i Kosovo i meðunarodne partnere. Ovo je sada provokacija prema Kosovu, što pokazuje da je Srbija otvoreno pokazala svoju agresivnu politiku, koja ugrožava suverenitet i teritorijalni integritet Kosova i nacionalnu bezbednost", rekla je ministarka Tahiri.\nDirektor Kancelarije za Kosovo i Metohiju Marko Ðuriæ izjavio je ranije danas, povodom sutrašnjeg poèetka rada železnièke linije izmeðu Beograda i Kosovske Mitrovice, da ne oèekuje da kosovske vlasti spreèe ulazak voza u južnu pokrajinu, jer bi takav tretman, kako kaže, imao veze sa nacionalizmom, šovinizmom i ogranièavanjem osnovnih ljudskih prava.\nOdgovarajuæi na pitanje novinara posle sednice vlade na kojoj je bilo reèi o puštanju Ramuša Haradinaja da se brani sa slobode, Ðuriæ je podsetio da se saobraæaj izmeðu srpskih gradova i gradova na Kosovu i Metohiji odvijaju veæ godinama.\n"Imate na desetine autobusa dnevno koji idu od Beograd do Prištine i Kosovske Mitrovice, kao i iz drugih gradova. Ne vidim zašto bi postojala razlika u vezi sa ovom linijom, èiji je cilj da se bolje povežu delovi naše zemlje", rekao je Ðuriæ.


RUS: Čemu uzbuna zbog izjava Irana o nuklearnom programu\nTanjug 8. jula 2019. 20:09\nMOSKVA – Izjave Irana o postepenom smanjenju obaveza te zemlje, preuzetih nuklearnim sporazumom iz 2015. godine, ne bi trebalo da dovode do tolikog komešanja, ocenilo je danas rusko Ministarstvo spoljnih poslova.\n„Izjave o čvrstoj nameri da se napravi dodatni korak ka postepenom smanjenju obaveza iz nuklearnog sporazuma, koje su dali predstavnici iranskog MInistarstva spoljnih poslova i Organizacije za atomsku energiju na konferenciji za novinare u Teheranu 7. jula, ne bi trebalo da izazivaju toliku uzbunu“, navodi se u saopštenju ministarstva.\nU saopštenju se ističe da je reč o dobrovoljno preuzetim obavezama Irana u duhu kompromisa i radi potpisivanja nuklearnog sporazuma, prenosi TAS S.\nU međuvremenu, tvrdi ministarstvo, uslovi sporazuma davno su prekršeni.\n„I, kao što svi znamo, to nije uradio Iran“, navelo je rusko ministarstvo.\nPrema rečima iranskog ministra spoljnih poslova Abasa Musavija, Teheran neće nuditi više „krajnje rokove“ kako bi spasao sporazum.


Nermin Nikšić uspio spasiti SDP od propadanja i postati relativni pobjednik izbora\nZvanični rezultati Opštih izbora u BiH nisu još objavljeni, ali već sada možemo govoriti o strankama koje su ostvarile bolji rezultat nego na prethodnim izborima 2014. godine.\nSDP BiH jedna je od stranaka za koju se može reći da je ostvarila značajan napredak u odnosu na prethodne izbore. Kada se pogledaju rezultati izbora koje je ova stranka osvojila 2014. i 2018. ne može se reći da je zabilježila daleko bolji rezultat, ali se značajan napredak stranke mora gledati i i iz drugih uglova, odnosno kroz šta je sve ova partija prošla između dva izborna ciklusa.\nIako službeni rezultati još uvijek nisu objavljeni, pa čak ni prebrojani glasački listići na svim izbornim mjestima, već sada se pojavljuju pojedinci koji traže skidanje glave predsjednika SDP-a Nermina Nikšića, optužujući ga za izborni poraz partije!?\nNikšić je partiju privremeno preuzeo nakon izbornog debakla 2014. godine, da bi godinu dana kasnije na unutarstranačkim izborima dobio povjerenje članstva da vodi stranku.\nŠta je sve Nermin Nikšić napravio od SDP-a za nepune četiri godine?\nKandidat SDP-a za člana Predsjedništva BiH iz reda bošnjačkog naroda Bakir Hadžiomerović na prošlim izborima je osvojio 75.369 glasova, dok je Denis Bećirović četiri godine kasnije osvojio 170.718 glasova, odnosno skoro sto hiljada glasova više i to na izborima za koje mnogi kažu da su, vjerovatno, najneregularniji od rata.\nKada je u pitanju Parlament BiH, SDP je 2014. godine osvojio 108.501 glas, dok je na ovim izborima osvojio oko 125.000, ali bi taj broj mogao biti i veći s obzirom da još nisu prebrojani svi glasovi. U prethodnom mandatu SDP je u Predstavničkom domu Parlamentarne skupštine BiH imao tri zastupnika, dok će u novom sazivu imati pet. SDP je prema ovim rezultatima četvrta stranka na državnom nivou za razliku od prije četiri godine kada je bila tek sedma.\nJoš bolji rezultat SDP je ostvario na federalnom nivou. Na prethodnim izborima ova partija je osvojila 100.626 glasa, što ju je sa 12 zastupnika u Parlamentu FBiH činilo petom snagom u FBiH, da bi četiri godine kasnije osvojila više od 120.000 glasova i 16 ili 17 mjesta u Parlamentu, čime je postala druga najjača stranka u FBiH iza SDA.\nNa kantonalnom nivou SDP je također ostvario napredak. Umjesto dosadašnjih 29 zastupnika u kantonalnim skupštinama, Socijaldemokratska partija će u narednom mandatu imati 34 zastupnika.\nNajveći uspjeh SDP je napravio u TK i ZDK, gdje je sa šest, odnosno četiri zastupnika skočio na devet i sedam. Po jednog zastupnika više SDP će imati u SBK i Posavskom kantonu (4-5, 1-2), isti rezultat kao i prije četiri godine ostvaren je u Sarajevskom i HNK, gdje će zadržati četiri odnosno tri zastupnika, dok je izborni neuspjeh ostvaren u USK i Kantonu 10. SDP će u USK imati tri umjesto četiri zastupnika u kantonalnoj skupštini, dok u Livnu neće imati zastupnika za razliku od prethodnog mandata kada je imao jednog.\nDakle, SDP je na svim nivoima ostvario bolji rezultat nego prije četiri godine, ali uspjeh se ne može posmatrati isključivo kroz izborni rezultat već i kroz neke druge parametre.\nTreba se prisjetiti da je ova partija nakon izbornog debakla prije četiri godine bila partija iz koje su ljudi radije odlazili nego ulazili, da nije bilo dana bez neke ostavke, te da je većina političkih analitičara SDP-u predviđala sudbinu Stranke za BiH, odnosno da će se od jedne od vodećih stranaka u zemlji pretvoriti u minornu i beznačajnu stranku.\nNikšić je za početak uspio spasiti brod koji je bio pred potonućem, promijenio je odnose unutar stranke i pretvorio partiju u kuću iz koje ljudi ne bježe glavom bez obzira. SDP je postao stranka u kojoj partijske organe i ključne odluke donose svi članovi partije na referendumu umjesto što je to ranije radio jedan ili dva pojedinca, što je na kraju donijelo bolji izborni rezultat nego prije četiri godine.\nJoš jedna izuzetno bitna stvar koju treba napomenuti jeste činjenica da se država, ali i kompletna Evropa nalazi u periodu porasta desničarskih stranaka, te da socijaldemokratske stranke doživljavaju strmoglav pad, a neke se bore da uopšte prežive na političkoj sceni. Socijaldemokrate u Srbiji bukvalno se bore za prelazak izbornog praga, hrvatski SDP se sveo na skoro nebitnu opozicionu stranku, dok u najrazvijenijim evropskim zemljama socijaldemokrate također preživljavaju najdublju krizu.\nZbog porasta desnice, nacionalizma, antimigrantske politike i sve izraženije islamofobije u većini evropskih zemalja, lijeve socijaldemokratske stranke bilježe veliki pad. Za razliku od evropskih zemalja, koje unutar svojih granica imaju po jedan nacionalizam, SDP BiH se u ovoj državi suočava s tri nacionalizma koji se svakodnevnim govorom mržnje i ratnohuškačkim porukama međusobno hrane i održavaju na vlasti.\nFrancuska Socijalistička partija je na zadnjim izborima zauzela tek desetak posto i postala tek peta ili šesta partija u zemlji, njemački SPD bilježi najlošiji rejting u javnosti u zadnjih dvadesetak godina, dok je Socialdemokraterna u Švedskoj na posljednjim izborima održanim prije mjesec dana ostvarila najlošiji rezultat partije od 1917. godine.\nSDP BiH, da budemo realni, nije ostvario nikakav spektakularan napredak u odnosu na prethodni rezultat na izborima u BiH, ali kada se pogleda sve navedeno i kada se razmotre okolnosti u kojima se nalazi današnja BiH, može se zaključiti da je SDP, prije svega zahvaljujući predsjedniku Nikšiću, ipak, ostvario izborni uspjeh.\n> Polarizacija nacionalističkih politika već dugo nagriza jedinstvo bh. naroda i građana


Insajder | Program reformi podrazumijeva saradnju, ali ne i članstvo u NATO\nPredsjednik Republike Srpske Željka Cvijanović rekla je večeras da Program reformi BiH nije nikakav tajni dokument o članstvu u NATO kako tvrdi opozicija, te da je jedina suštinski važna stvar da se zadrži isti angažman ovdašnjih oružanih snaga u aktivnostima koje Alijansa provodi zajedno sa partnerima u okviru mirovnih misija.\nCvijanovićeva, koja je i potpredsjednik SNSD-a, rekla je da postoji koalicioni dogovor o tome kada i pod kojim uslovima će taj dokument biti poslat u Brisel.\n"Taj program je bio upućen i pojedinim ljudima koji su bili funkcioneri u dosadašnjem Savjetu ministara i oni su imali priliku da ga pročitaju. Prema tome, to je samo pokušaj opozicije da se oko Programa reformi napravi neka velika priča, galama i tenzija", rekla je Cvijanovićeva novinarima u Stanarima komentarišući aktuelnu opozicionu peticiju koja se potpisuje s ciljem objave Programa reformi BiH.\n"Tu je slagano da postoji široki konsenzus i opredijeljenje kada je riječ o aktivaciji MAP-a i članstvu u NATO. Oni su unijeli u dokumente koje su usvajali stvari koje apsolutno ne odražavaju istinu", rekla je Cvijanovićeva.\n"Jedina suštinski važna stvar je upravo ta da se zadrži isti angažman naših oružanih snaga u aktivnostima koje NATO provodi zajedno sa partnerima u okviru mirovnih misija", rekla je Cvijanovićeva.


Advokati podneli tužbu zbog obustave ulazaka stranaca u SAD\nM. K. 28. januara 2017. 16:58\nAdvokati brojnih imigracionih organizacija i Američke unije za građanske slobode podneli su danas tužbu kako bi blokirali uredbu američkog predsednika Donalda Trampa kojom se obustavlja ulazak u SAD izbeglicama i stranim državljanima iz sedam pretežno muslimanskih zemalja.\nAdvokati su saopštili da je izvestan broj ljudi već nezakonito priveden u vezi sa uredbom koju je Tramp juče potpisao, prenosi Rojters.\nAdvokati su tužbu podneli federalnom sudu u Bruklinu, u Njujorku, u ime dvojice Iračana koji su imali vize za ulazak u SAD, ali su u petak uveče privedeni na njujorškom aerodromu „Džon F. Kenedi“.\nIračani su privedeni nekoliko sati nakon što je Trampovom izvršnom uredbom na četiri meseca obustavljen priliv izbeglica u SAD i privremeno je zabranjeno putnicima iz šest zemalja sa muslimanskom većinom da uđu u SAD, a iz Sirije – na neodređeno vreme.\nU tužbi se od sudije traži da naloži oslobađanje dvojice Iračana i da blokira Trampovu uredbu u ime ljudi koji imaju važeća dokumenta, ali se nalaze u sličnoj nezavidnoj situaciji na raznim aerodromima u SAD.\nAdvokati za razvode otkrili neke od najokrutnijih postupaka bivših…\nAfera „Državni udar“: Novi skandal, advokati napustili sudnicu (video)\nJedan od privedenih Iračana je nekada radio za američku vojsku, a drugi je suprug žene koja je radila za američku bezbednosnu kompaniju, navodi se u tužbi.\n„Njihovo nezakonito privođenje je deo raširenog modela koji se primenjuje na mnoge izbeglice i pristižuće strance koji se privode nakon što je 27. januara potpisana izvršna uredba“, napisali su advokati.\nBela kuća za sada nije dostupna za komentar, navodi britanska agencija.\nTramp je juče rekao da će nova uredba pomoći u zaštiti Amerikanaca od terorističkih napada.\nFrizen:Najveća pretnja za Nemačku iz propale države Kosovo\nTurska spremna da pomogne Grčkoj ukoliko bude potrebno\nPopulistički predsednik Tanzanije proglašen pobednikom…\nIslamska država preuzela odgovornost za napad na crkvu Kongu\nŠtajnmajer pozvao na borbu protiv islamističkog nasilja, ali…


Evrokup u "novom odelu" – može li Partizan do trona? - Glas Srpske\nGS 19.10.2021 12:47\nNova sezona Evrokupa je pred nama i to je posebno zanimljivo navijačima Partizana pošto se njihov omiljeni tim ove sezone tamo takmiči\nKošarkaši Partizana će ove sezone nastupati u Evrokupu, takmičenju koje je promijenilo sistem pred početak sezone 2021/22.\nNaime, timovi će biti podeljeni u dve grupe: "A" i "B" i nakon grupne faze od 18 utakmica čeka nas nokaut faza – osmina finala, četvrtfinale, polufinale i finale i to u jako neobičnom formatu jer će se igrati po jedna utakmica.\nTim koji je bio bolje rangiran u grupnoj fazi dobiće prednost domaćeg terena.\nPoznato je već da se ovo takmičenje nekada zvalo "Kup Koraća", a crno-beli su ga osvajali u tri navrata – prvi put 1978/79, kada su u finalu savladali Bosnu u Banjaluci pod patronatom Ranka Žeravice.\nVeć naredne sezone, gospodin Dušan "Duda" Ivković uspio je da odbrani trofej i da u finalu u Beogradu sruši Arigoni Rieti, tim koji je posle 51 godine postojanja ugašen zbog finansijskih problema.\nTreći put je Partizan osvojio Kup Koraća 1989. godine, kada su u finalu pobijedili italijanski Kantu i to na krilima Divca, Paspalja, Đorđevića, Savovića...\nCrno-beli su odlično otvorili sezonu u ABA ligi i jedini su neporaženi tim, a posle tri odigrane utakmice je uz njih stajala Cibona međutim beogradski tim je bio bolji u Zagrebu u meču pred početak Evrokupa.\nDakle, Partizan će se takmičiti u grupi "A" u Evrokupu gde se takođe nalaze sledeće ekipe:\nU grupi "B" nalaze se: Valensija, Promiteas, Gran Kanarija, Budućnost, Virtus, Cedevita, Burg, Ulm, Bursa i Venecija.\nSvoj prvi meč u Evrokupu, Partizan će igrati 19. oktobra od 19 časova i 30 minuta kada u Nemačkoj budu gostovali ekipi Hamburga i treba reći da su crno-beli blagi favorit, ako ni zbog čega drugog onda zbog Želimira Obradovića koji sjedi na njihovoj klupi.\nRuska Lokomotiva Kuban iz Krasnodara će biti glavni favorit u grupi A i oni nisu tolika nepoznanica s obzirom da je Partizan već ukrstio koplja sa ovim ruskim timom 2019. godine u Evrokupu.\nPodsjetimo, "Lokosi" su u sezoni 2012/13 osvojili Evrokup kada su u finalu pobijedili španski Bilbao, kada je Nik Kalates bio njihov plejmejker i MVP takmičenja, a "makedonski Amerikanac" Ričard Hendriks MVP finala.\nI sada je ekipa veoma moćna sa Erikom Mekalumom, bratom Si Džeja Mekaluma, Alanom Vilijamsom, Stentonom Kidom koga se sjećamo iz perioda igranja za Darušafaku sa kojom je i osvojio Evrokup 2018. godine.\nTu su još Greg Vitington, nekada velika nada Bejlora Džonatan Motli, Darijus Tompson, ali i jedan srpski košarkaš – Ivan Paunić. Jevgenij Pašutin je i dalje na klupi tima, a tu su i dva srpska trenera Branko Maksimović i Jovan Beader.\nSa Lokomotivom će Partizan igrati 22. decembra u Krasnodaru, odnosno 30. marta u Beogradu.\nEkipa Andore će biti jako neugodan domaćin, kako to obično i biva sa španskim ekipama u nekom evropskom takmičenju, a tamo je već bivši plejmejker Partizana Kodi Miler-Mekintajer.\nNedavno su se dogovorili i sa Galom Mekelom koji je jedan dio svoje karijere proveo u Crvenoj zvezdi, a član Andore je i talentovani srpski košarkaš Mario Nakić, sin Ive Nakića bivšeg centra Partizana koji je sa Željkom Obradovićem osvojio Evroligu 1992. godine.\nOd Drua Kraforda preti velika opasnost, tu su još i Amine Nua i Kanađanin Konor Morgan, David Jelinek... Trener Andore je iskusni Ibon Navaro, a oni će sa Partizanom igrati 10. novembra u Španiji i 9. februara u Beogradu\nHuventud je još jedan španski tim koji igra u grupi sa Partizanom, a oni su i prošle sezone imali okršaje s crno-belima i u Španiji ih pobedili posle onog velikog preokreta dok je ekipu vodio Vlado Šćepanović.\nOni su dva puta osvajali ovo takmičenje, u sezoni 1980/81 i godinu dana nakon Partizana, 1989/90.\nSada imaju iskusan tim predvođen Pau Ribasom, Antom Tomićem i naravno Brendanom Polom, a tu su još i Derek Vilis koga su doveli iz Brindizija, kao i Giljem Vives.\nHuventud će 2. novembra doći u "Štark Arenu" na duel sa Partizanom, dok će ih dočekati 2. februara u Badaloni.\nEkipa Lietkabelisa je predvođena bivšim trenerom Partizana Nenadom Čankom, a tu je i bivši centar crno-belih Đorđe Gagić pa bismo mogli da očekujemo doček gromoglasnim aplauzom u Beogradu.\nPlejmejker litavnskog predstavnika je bivši košarkaš Crvene zvezde Nikola Radičević, a tu su još i Panajotis Kalaicakis, Gidraitis, Orelik, Berzinš...\nLietkabelis će u Beograd doći 17. novembra, a Partizan njima gostuje 8. marta.


Općina Centar pomaže rad Kinoteke BiH\nNaslovnica NAJNOVIJE Društvo Općina Centar pomaže rad Kinoteke BiH\nSarajevo – Već nekoliko godina Općina Centar Sarajevo pomaže rad Javne ustanove Kinoteka Bosne i Hercegovine, koja egzistira na području središnje sarajevske općine.\nKinoteka BiH pripada jednoj od sedam institucija iz oblasti kulture od značaja za BiH koja nema riješen status i finansiranje. Stoga je i ove godine iz budžeta Općine Centar izdvojeno 10.000 KM s ciljem pružanja pomoći u radu i provođenju planiranih aktivnosti ove ustanove kulture, saopćeno je iz Općine Centar.\nProtokol o realizaciji tog budžetskog granta potpisali su načelnik Općine Centar Dževad Bećirević i direktorica Kinoteke BiH Devleta Filipović.\nUz riječi zahvalnosti Općini i načelniku za podršku i uspješnu dugogodišnju saradnju, direktorica Filipović je dodala da je ovoj instituciji značajan svaki vid podrške, dok će ovaj novac biti iskorišten za neophodne troškove za rad na održavanju filmskog fonda i ostalih filmskih materijala, kao i na ostale režijske troškove s obzirom na to da posluje u otežanim okolnostima.\n“Djelatnost Kinoteke BiH sastoji se od arhivskog, istraživačkog i prikazivačkog odjela. U njenom filmskom arhivu štite se i čuvaju filmski materijali i filmska građa koja je od historijskog, umjetničkog, kulturnog, obrazovno-odgojnog i naučnog značaja. Tu su igrani, dokumentarni, kratki igrani i animirani filmovi koji sačinjavaju bh. nacionalnu zbirku, kao i značajan fond inozemnog filma”, kazala je ona.